Category
stringclasses 6
values | Article
stringlengths 75
14.3k
|
|---|---|
hmarchhak | Meghalaya budget session chu May 20 aṭangin chhunzawm a ni leh dawn a, ni thum chhung rorel inkhawm hi neih a ni ang. Legislative Assembly commissioner leh secretary Dr Andrew Simons chuan May 20-21 ah government business ngaihtuah a ni dawn a, May 22-ah private member business ngaihtuah a ni dawn tih a sawi. 2020-21 Budget estimate chu May 21-ah pass a ni dawn a ni. |
hmarchhak | Manipur health department-a official ṭhenkhatte chu hospital tana N-95 mask an supply chu a ṭhat tawk loh avangin thubuai siamsak an ni. Churachandpur-a district hospital-a health deparment-in mask a supply chu a ṭha tawk lo tih complaint thehluh a nih hnuin, kar liam ta Zirtawpni khan Vigilance and Anti-corruption Police Station-a special team chuan Lamphel-a Central Medical Directorate an dap zui nghal a ni. Office aṭang hian N-95 mask 1,250 leh medical protective gear dang pawh man a nih thu police official-te chuan an sawi. Police-te chuan April 14 khan hospital-ah hian isolation ward-a duty-te hman tur N-95 mask 200 hi supply a nih thu an sawi a, mahse heng mask-te hi a ṭha tawk lo tih hriat a nih hnuah hemi ni vek hian thawn leh nghal an ni. Health directorate-a official-te bakah, firm panga neitu leh mi dang ṭhenkhat chu thubuai siamsak an ni. Manipur sorkar hian Supreme Court thupek angin Inrinni khan jail hrang hrang aṭangin tang 60 a chhuah. Supreme Court chuan coronavirus leng avangin jail tawt lutuk te tihziaawmna turin tang chhuah ṭhen turin thupek a lo siam tawh a, hei hi zawmin state sorkar chuan tang 60 hi a chhuah a ni. Heng tangte hi thla thum chhung atan interim bail leh parole-in chhuah tir an ni. |
hmarchhak | Sorkar laipui, Assam sorkar leh Bodo helpawl, National Democratic Front of Boroland (NDFB) hnuaia pawl pali-te chuan nimin khan inremna an ziak fel ta. He inremna an ziahah hian All Bodo Students Union (ABSU) pawh an tel ve a ni. Union home minister Amit Shah chuan inremna an ziak thei ta chu lawmawm a tih thu sawiin, he inremna hian Bodoland-ah boruak muanawm leh hmasawnna a thlen ngei dawn a ni, a ti. Nimina inremna an siam angin, NDFB mi leh sa 1550-te chu January 30 hian sorkar kutah an ralthuamte nen an inpe dawn a ni. Bodoland Territorial Area District (BTAD) tih pawh Bodoland Territorial Region (BTR) tia thlak a ni ang. Bodoland area tihhmasawnna turin sorkar laipuiin special package, cheng vaibelchhe 900 a pe dawn a, Bodo ṭawng leh culture te pawh humhalh sak a tiam bawk. Bodo Peace Accord-ah hian NDFB hnuaia pawl pali hotu, Ranjan Daimari, Govinda Basumatary, Dhiren Boro leh B Saoraigra-ten hming an ziak a, ABSU president Pramod Boro leh Bodoland Territorial Council (BTC) chief Hagrama Mohilary te pawhin hming an ziak bawk. Assam sorkar aiawhin Assam chief secretary Kumar Sanjay Krishna chuan a hming ziakin, sorkar laipui aiawhin union home secretary AK Bhall chuan a hming a ziak bawk a ni. Nimina inremna an ziahnaah hian union home minister Amit Shah, Assam chief minister Sarbananda Sonowal leh senior minister Himanta Biswa Sarma ten an telpui a ni. Nimina Bodo Accord ziah hi kum 27 chhunga inremna an siam vawi thumna a ni. Bodo accord hmasa ber chu kum 1993 khan ABSU nen ziak niin, he inremna siam hmang hian Bodoland Autonomous Council din a ni. Kum 2003 kha Bodo accord pahnihna chu helpawl, Bodo Liberation Tigers (BLT) nen ziah a ni leh a, Assam-a district pali - Kokrajhar, Chirang, Baska leh Udalguri-ah Bodoland Territorial Council (BTC) dinin, Bodoland Territorial Area District (BTAD) tia vuah zui a ni. |
hmarchhak | Assam Assam-ah Thawhlehni zan khan Covid-19 kai pathum hmuh belh leh niin, heng mite nen hian Assam-a hri kai hmuh zat hi mi 157 an tling tawh a ni. Hri kai hriat tharte hi Sarusajai Quarantine Centre-a awm lai an ni. Thawhlehni bikah khan Assam-ah hian hri kai hriat belh hi mi 42 an awm. Sarusajai Quarantine Centre-a awm, Covid-19 positive pathumte hi hri an kai tih hriat a nih hnuah centre aṭang hian an tlanchhuak a, mahse Nalbari leh Hojai police-ten umzuiin man leh nghal an ni tih health minister Himanta Biswa Sarma chuan a sawi. TripuraTripura-ah pawh coronavirus kai pali hmuh belh an ni a, an pali hian Chennai aṭanga haw niin Thawhṭanni khan Tripura an thleng a ni. Heng mite nen hian Tripura-a Covid-19 kai hi mi 171 an awm tawh. Thawhṭanni khan Tripura mi, Chennai-a tangkhangte chu Shramik special train hmangin Agaratala thlenpui an ni. He rel-a chuang, mi 850-te sample chu lain test nghal vek an ni a, an zinga paliin hri hi an kai tih hriat a ni a, hri kai enkawlna hmunah dah nghal an ni tih chief minister Biplab Kumar Deb chuan a sawi. MeghalayaMeghalaya-ah pawh Chennai aṭanga haw, Garo Hills-a mi chu Thawhlehni zan khan Covid-19 a kai tih hriat a ni bawk. Hri kai hmuh thar hi a taksaa natna langchhuak lo, asymptomatic a ni a, mahse state pawn lam aṭanga hawte test neihsak an nih hnuah hri hi a kai tih hriat a ni ta a ni. Meghalaya-ah hian Thawhṭanni khan Covid-19 kai enkawl lai awmchhun chu a dam avangin an state chu Covid-19 kai awm lohnaah a lo puang hman a, mahse a tukah hri kai hi hmuh chhuah thar leh a ni. Chief minister Conrad Sangma chuan an mi leh sa hmun danga tangkhangte chu an an haw khawm mek tih sawiin, state dang aṭanga hawte lo enfiahna tur screening point pawh siam belh a ni tih a sawi. ManipurManipur-ah pawh nimin khan Covid-19 kai mi 11 hmuh chhuah belh an ni. Nimina hri kai hmuh belhte hi Chennai aṭanga haw vek an ni a, an zinga mi 10 hi Churachandpur khuaa mi an ni thung. Manipur-ah hian hri kai hmuh tawh hi mi 20 an tling ta a ni. State danga tangkhang hawte zingah Covid-19 kai hmuh chhuah belh zel an nih avangin, state sorkar chuan hri darh tur venna atana khuahkhirhna a siam pawh a tikhauh thar leh bawk. Damdawi dawr tih loh, dawr dangte chu zing dar 6 aṭanga tlai dar 2 thleng hawn phalsak an ni a, official pass nei lo motor pawh tlanchhuah khap a ni bawk. |
hmarchhak | Manipur-a sorkar school-a zirtirtute chuan Inrinni aṭang khan Revision of Pay (RoP), 2019 siamṭhat phutin tiam chin awm loa nawrh huaihawt an ṭan. Joint Teachers' Forum (JTF) hmingin nawrh hi huaihawt a ni a, zirtirtute chuan sorkarin an thil phut hi a ngaihven sak loh chuan kumina Class X leh Class XII examination neih tur pawh boycott-ah an vau. Zirtirtute hi Inrinni hian school kal tho mah se class an la lo a, HSCL leh HSSLC candidate-te tana coaching an buatsaih pawh an ṭhulh bawk. January thla khan zirtirtute hian RoP siamṭha turin sorkar hi January 31 thleng hun a pe a ni. ""Manipur sorkarin kum 2019, July 11-a Manipur Services (Revision Pay) Rules, 2019 a pass-ah, zirtirtute pay structure chu 5th Pay Commission-ah dah thlak a ni,"" an ti. Hei hi duh loin, 7th Pay Commission hman an phut tih an sawi. |
hmarchhak | Assam sorkar chuan lockdown puan avanga an state chhung hmun hrang hranga tangkhang mekte tan April 25 aṭang hian ni thum chhung an khaw lamah emaw, an hnathawhna hmunah an kir a phalsak dawn. Health minister Himanta Biswa Sarma chuan union home ministry-in kaihhruaina a siam zulzuiin hun hawn a ni dawn tih a sawi. Hemi rual hian deputy commissioner hnen aṭanga phalna neite chauh an kal phalsak a ni dawn a, zin veivah tum tan an phal dawn lo a, mahni khaw lama haw tur leh, hnathawhna hmuna kal turte tan chauh an phal dawn tih a sawi. Khaw danga an motor nena tangkhang mekte pawhin DC aṭangin an motor tlanchhuah phalna hi an lak a ngai dawn bawk a ni. District danga tangkhang, mahni khaw lam haw duhte tan hian Assam state transport corporation (ASTC) chuan bus a buatsaih dawn a, mahse bus pakhatah mi 25 aia tam chuan phal a ni lo ang. Private school-te April thla fee tihniam turin hriattirAssam education department chuan an state chhunga private school-te chuan April thla fee bik chu 50% a tihniam turin a hriattir. Private school-te hnenah hian fee tipung lo tura hriattir an nih bakah, teaching leh non-teaching staff-te pawh an hlawh pangngai an pe tura tih an ni bawk. Lockdown avangin hun rei tak hna thawk thei loa mipuite an awm avangin, nu leh pa/naupang enkawltute harsatna ṭhenkhat sutkian nan April thla fee hi a zahve chauh la turin school-te hi hriattir an ni. Assam board chuan Class 11 zirlaite chu examination nei loin pawl a sawntir vek a, Class 10 leh 12 board examination result chu Juna thla tirah tihchhuah tum a ni bawk. |
hmarchhak | Manipur Private Schools (Registration and Regulation) Act, 2017 hman phutin Nilaini khan Imphal-ah zirlaiten kawng an zawh. Kawngzawh hi All Manipur Students’ Union hminga huaihawt a ni a, Private Schools Act hman an phut bakah state chhunga hostel leh boarding-te tan dan khauh tak hman an phut bawk. Kawngzawhnaah hian Imphal khawpui chhunga school leh college hrang hranga zirlaite an tel bawk. AMSU secretary Bruce Pebam chuan Manipur Private Schools (Registration and Regulation) Act, 2017 hi siam ni mah se, a taka hman a la ni lo tih a sawi. Hei vang hian state chhunga private school, hostel leh boarding-te chuan an duh dan angin an kalpui mai niin a sawi. State chhunga zirna ṭha a awm theihna atan leh, zirlaite dinhmun ṭha zawka an awm theihna turin he dan hi hman thuai a ngai a, a ṭul anga hma la turin state sorkar an ngen tih Pebam chuan a sawi. An ngenna hi sorkarin a ngaihtuah thuai loh chuan, AMSU chuan kawng hrang hranga nawr zel a tum tih a sawi bawk a ni. |
hmarchhak | Nagaland mi Covid-19 kai pakhat hmuh a nih thu state sorkar official chuan nimin khan a tarlang. Dimapur-a private hospital-a dam lo enkawl pakhat chu Covid-19 symptom a neih avangin Guwahati tir a ni a, test neih a nih hnuin coronavirus hi a kai tih fi nfi ah ani ta a ni. Covid-19 a kai tih fi nfi ah a nih hnu in Nagaland sorkar chuan he dam lo chenna bial leh, Dimapur-a a lo awm tawh na hospital-te chu |
hmarchhak | Assam sorkar chuan Rajasthan-a Kota khuaa Assam zirlai tangkhang mekte hruai haw dan ngaihtuah turin official leh police team a tir. Kota hi India rama coaching hub pui ber a ni a, hei vang hian state hrang hrang aṭangin competitive examination inbuatsaihna atana coaching kal zirlai an ṭhahnem hle. Ram puma lockdown puan a nih avangin he khawpuiah hian state dang zirlai tangkhang an ṭhahnem hle a, Assam aṭanga kal zirlai pawh 350 vel an la tangkhang mek. Rajasthan chief minister Ashok Gehlote chuan Kota-a zirlai tangkhangte hi hruai haw dan ngaihtuah turin state dangte a ngen a, state eng emaw zat chuan motor tirin an hruai tawh tawh a ni. Assam sorkar chuan an state mi zirlai tangkhangte hi Uttar Pradesh leh Bihar kaltlangin bus 18-in a hruai haw dawn a, heng zirlaite hi official leh police-te hian an haw pui dawn a ni. Kota leh Guwahati inkar hi km 2,000 chuanga thui a ni a, bus hian darkar 36 vel an thang rin a ni. |
hmarchhak | Tripura sorkar chuan an state-a tourism sector chawilarna turin policy thar a duang. Education minister Ratan Lal Nath chuan Thawhlehni tlaia state cabinet meeting zawhah hemi chungchang hi a sawi a ni. Cabinet meeting hian Unokoti chu 'World Heritage Site' a puang tura Archaelogical Survey of India (ASI) hnena rawtna thawn a rel tih a sawi bawk. Tripura hian nikum khan tourism sector aṭangin cheng vaibelchhe thum vel a lalut a ni. State sorkar chuan border tourism, eco tourism, religious tourism, tea tourism, adventure tourism, ethnic tourism leh heritage tourism-te chu chawilar leh changtlung zawka kalpui a tum tih minister chuan a sawi a, tourism industry aṭang hian cheng vaibelchhe 1,000 lakluh phak a tum a ni, a ti. Khualzin tlawhtu pawh an pung zel tih sawiin, kum 2017-18 chhunga ram chhung leh ram pawn lam aṭanga Tripura tlawhtu khualzin 4,83,477 an awm laiin kum 2018-19 ah mi 5,23,579 an tling tih a sawi. Nikum November thleng khan ram chhung leh ram pawn aṭangin khualzin tlawhtu an neih zat hi 3,77,202 an tling bawk. |
hmarchhak | Arunachal Pradesh chief minister Pema Khandu chuan Thawhṭanni khan video conference hmangin Subansiri lui chunga lei dawh thar a hawng. He lei hi lockdown chhunga thingtlang hmun kilkhawr zawk leh India-China border-a duty sipaite mamawh pekna kawngah a ṭangkai dawn hle tih a sawi. Lockdown chhunga Border Roads Organisation chuan lei dawh hna hi an thawh chhunzawm a, harsatna hrang hrang an tawk chungin theihtawp chhuahin an zo thei a ni. PM chuan feet 430-a thui lei dawh zawh a ni chu lawmawm a tih thu sawiin, thingtlang khaw 451 leh ramri-a security force duty-ten an chhawr ṭangkai dawn hle a ni, a ti. He lei hi Jammu and Kashmir-a firfiakte nen an inbeihnaa martar, a thih hnua Ashoka Chakra chawimawina dawngtu Hangpan Dada hming chawiin phuah a ni bawk. |
hmarchhak | All Assam Students’ Union (AASU) hruaitu Rahul Phukan (20) ruang chu kar liam ta Inrinni khan North Lakhimpur district-a Moinapara-Khongiyachapori road-a Gomolaghat lei hnuaiah chhar a ni. Phukan hi ASSU Gilamora regional unit-a Sports Secretary a ni a, February 6 aṭang khan chin hriat lohin a bo a ni. A chhungten Ghilamora police station-ah complaint an thehlut a, police-ten an zawn hnuah Inrinni khan a ruang hi hmuh a ni ta a ni. A taksaah hian hliam eng emaw zat a tuar a, mi kut tuara thi ni ngeia rin a ni. AASU Ghilamora unit chuan Phukan ruang hmuh a nih hnuah Golamora police station-ah complaint an thehlut nghal a, pawikhawihtute zawng chhuak a, hremna na tak pek an phut tih an sawi. |
hmarchhak | Assam-a Dibrugarh district-a thingtlang khaw 85-a cheng loneituten chuan Citizenship (Amendment) Act (CAA) dodalna kawnga hma la tu, All Assam Students' Union (AASU) puih nan pawisa fai, Rs 80,000 bakah an buh thar quintal 450 an thawhkhawm. Loneitute hian an pawisa leh buhhum thawhkhawm hi AASU general secretary Lurinjyoti Gogoi hnenah an hlan a ni. Kar hnih liamta aṭang khan loneitute hian AASU puihna tur hi an thawhkhawm ṭan a, thingtlang khaw hrang hrangah hian in tinin buhhum hi kg 4 vel zel an thawh a, buhhum thawh tur nei loten a pawisa faiin an thawh thung. AASU general secretary Gogoi chuan Assam chuan eng kawng mahin CAA hi a pawm dawn lo a, state mipuite tinte chuan an nihna, ṭawng leh culture te chu vawnhim tlat an duh an ni, a ti. Sorkarin he dan hi hman luih tum mah se, he dan sawisel hlawh tak hi ṭhiah a nih hma chuan kawng hrang hrangin an duh lohna hi an lantir chhunzawm zel dawn tih a sawi bawk. |
hmarchhak | Assam sorkarin nimin aṭang khan Sikkim telloin, hmarchhak state dang nena an ramrite hawng mah se, Nagaland sorkar chuan ramri an la khar chhunzawm zel dawn tih a sawi. Chief minister Temjen Toy chuan state ramrite chu an khar chhunzawm leh dawn tih sawiin, red zone chhunga awmte chu an state-ah luh an la remti dawn lo tih a sawi. Green leh orange zone a awmte tan erawh ngaihnathiamna siam a ni ang, a ti. Toy chuan green zone aṭanga luh chu phalsak dawn mah se ramri an hawng tihna a ni lo tih sawiin, orange zone aṭanga luh tumte tan ruahmanna siam mek a nih thu a sawi. An state aṭanga kalchhuah tumte chu phalsak an ni thung. Assam chuan an state-a hmarchhak mi tangkhang mekte an haw theihna turin nimin aṭang khan Sikkim telloin hmarchhak state dang ramri chu a hawng vek a ni. Hmarchhak state danga haw turte tan hian phalna lak hran a ngai lo a, state dang aṭanga Assam-a hawte chu ramri-ah screening neihsak vek an ni dawn tih Assam health minister Himanta Biswa Sarma chuan a sawi. |
hmarchhak | Manipur-a Churachandpur district thuneitute chuan Singhat sub-division hnuaia Pakmual khuaa India leh Myanmar ramri, km 220-a thui chu barbed-wire hmangin an hung zo tih an sawi. Manipur sorkar chuan coronavirus a len hnuah, he hri laka invenna turin ramri kaltlanga an state-a luh tumte ven hna khauh takin a kalpui mek a ni. Myanmar ramah Covid-19 kai an pun zel avangin ramri la hung lohte pawh hung hna a thawk nghal a ni. Hri leng vanga inkharkhipna kalpui mek chu Manipur-ah hian khauh taka kalpui mek a ni a, dan bawhchhia leh mask vuah loa chhuak lui mi 922 man an ni tawh tih police-te chuan an sawi. Hei bakah hian phalna nei loa motor tlanchhuak pawh 740 zet an man tawh bawk. |
hmarchhak | Assam sorkarin Sikkim huam tel loa hmarchhak state dangte nena an ramri a hawn hnuah, hmarchhak state hrang hranga Assam mi tangkhang mi 3,700 chuang chu an kir tawh.Assam health minister Himanta Biswa Sarma chuan ramri hawn a nih hnuah haw zingah hian Arunachal Pradesh aṭangin mi 1,000, Meghalaya aṭangin mi 900, Tripura aṭangin 312, Manipur aṭangin 60, Mizoram aṭangin 50 leh Nagaland aṭangin mi 15 an awm tih a sawi. Minister chuan state dang aṭanga hawte hi entry gate-ah an hriselna endik sak vek an ni a, medical staff duty-te chuan mahni inkhunghrang tur te, sorkarin inkhunghranna tura a siama awm tur te, leh damdawiin lama hruai tur tihte an lo thiar hrang nghal a ni, a ti. Assam sorkar chuan hri leng vanga an state dinhmun tlahniam mek siamṭhat leh dinthar dan ngaihtuah a, hma la turin member pariat awmna task force a din a, IAS officer hlui Subhas Chandra Das chu chairman atan a ruat. He thutlukna hi April 29-a chief minister Sarbananda Sonowal-a'n economist-te meeting a neihpuia an sawihona bawhzuia din a ni. Manipur-in tangkhang mi 92 hruai hawManipur sorkar chuan an state mi, hmun danga tangkhang mi 92 te a hruai haw. Heng mite hi Manipur an thlen hnuin RIMS leh JNIMS hospital, Imphal-ah an swap sample test vek a ni a, Pathianni khan an result hi hriat niin Covid-19 an kai lo tih hriatchian a nih hnuah an in lamah inkhunghrang tura tih an ni. Guwahati aṭangin mi 87 leh Mizoram aṭangin mi panga hruai haw an ni. |
hmarchhak | Tripura-a BJP kaihhruai sorkar chuan union home ministry-ah state chhunga indigenous tribal-te tihhmasawnna tura cheng vaibelchhe 8,802 project a thehlut. Chief minister Biplab Kumar Deb chuan Pathiannia 42nd Kokborak Day lawmna a hmanpuinaah he thu hi sawiin, a kaihhruai sorkar chuan state leilung fa, tribal-te tana kawng hrang hranga hmasawnna tur siam chu a tum a ni, a ti. CM chuan, ""Tripura Tribal Areas Autonomous District Council (TTAADC) thuam chakna tur pawhin hma kan la meka, TTAADC-a seat 30 awm pawh 50-a tihpun tumin hma kan la ṭan tawh a, hei bakah hian autonomous body-te thuneihna hnuaiah department 42 dah tum a ni bawk,"" tiin a sawi. Deb chuan cabinet-in Tripura-a hill range lian ber zinga mi, Barmula hill chu tribal ṭawng ngeia 'Hathai Kotor' tia thlak a remtih tawh thu a sawi bawk. |
hmarchhak | Meghalaya sorkar chuan Smart City Mission a kalpuina turah eng ang programme nge kalpui tura an duh tih chungchangah mipuite ngaihdan lak a tum. State khawpui, Shillong chu India rama Smart City atana siam tura khawpui 100 thlanchhuah zingah a tel a ni. He project kalpuina atan hian rawtna an neihte hrilh turin Meghalaya Urban Affairs Department chuan mipuite a sawm. State urban affairs minister Hamletson Dohling chuan Smart City Mission hnuaiah state sorkar chuan Laitumkrah-ah cheng vaibelchhe 30 sengin market complex a siam dawn tih a sawi. Hei bakah Governor chenna in aṭanga Polo inkar kawng chu cheng vaibelchhe 35 sengin 'smart road' ah siam a ni dawn bawk a, Polo-ah cheng vaibelchhe 80 man market complex siam a ni bawk ang. Barik junction-a ram acre 3.5-a zauah parking lot, park, museum leh dawr hmunte siam a ni dawn bawk a ni. |
hmarchhak | Tripura-a Border Security Force (BSF) zinga 12 chu Pathianni khan Covid-19 an kai tih hriat belh leh a nih thu chief minister Biplab Kumar Deb chuan a sawi. Hemi hma, kar liam ta Inrinni khan BSF pahnihin he hri hi an kai tih hriat a lo ni tawh bawk a ni. Health ministry changtu ni bawk, CM Deb chuan Dhalai district-a Ambassa-a 138 battalion BSF unit-ah sipai 12-ten coronavirus an kai tih hriat a nih thu hi Pathianni zan khan a sawi. Tripura-ah hian hri kai hmuhchhuah tawh hi an vaiin mi 16 an tling ta a, an zinga pahnih erawh chu enkawl dam tawh niin damdawiin aṭangin chhuah tir an ni tawh a ni. Chief minister chuan state mipuite chu chiai lo turin a chah nghal a, sorkarin kaihhruaina a siamte ṭha taka zawm tura ngenin, an himna turin theihtawp an chhuah zel dawn tih a sawi. Tripura hi hri vei pahnihte enkawl dam an ni hnuah kar khat liam ta khan coronavirus vei awm lohna state tiin puan a ni hman a, mahse Inrinni khan BSF sipai pahnihin he hri hi an kai tih hmuh a ni leh a, hemi hnu hian heng sipaite nena inkaihhnawihna nei sipai 68-te sample test nghal niin, Pathianniah sipai dang 12 in an kai tih hmuh belh a ni leh ta a ni.CM Deb chuan hri darh zel tur venna atan sorkar chuan theihtawp a chhuah zel dawn tih sawiin, Bangladesh ramri pawh khar a la ni zel dawn tih a sawi. Mipuiten hri dona kawngah CM chu a khauh leh lutuk tia an sawi a nih pawhin pawi a ti lo tih sawiin, he hripui leng hi a reh hnuah hei hi a lo ṭhatzia an hrechhuak zawk dawn a ni, a ti. Mipuite chu pawnchhuahin hmaituamna hmang a, an taksa pawh intifai ṭha tur leh fimkhur taka awm reng turin a chah. |
hmarchhak | Tripura-a petrol pump-ten mask vuah lo te hnenah fuel lei an remtih loh hnuah, Agartala-a bazar pui chawhmeh zuarte pawhin mask vuah lo te hnenah chawhmeh hralh an remti dawn lo tih an sawi. Sorkar chuan mipuite chu pawn an chhuahin mask vuah zel turin a ti a, thil zuarte pawh sorkar thuchhuah hi an thlawp bawk. Hetichung hian mi tam tak mask vuah loa an chhuah luih zel avangin, bazar-a thil zuarte chuan mipuite zirtirna kawng khat atan mask vuah lo chu thil zawrh an leitir dawn lo tih an sawi a ni. State sorkar chuan social distancing chu zawm ṭha turin mipuite a ngen bawk a, bazar chhunga mipui inhnawhkhawm tur venna atan thlai zawrhna hmun pawh playground leh hmun zau laiahte a sawn sak a ni. |
hmarchhak | Assam sorkar chuan Paresh Baruah kaihhruai, United Liberation Front of Assam (ULFA) chu inbiakna neihpui turin a sawm. Sorkar laipui, Assam sorkar leh Bodo helpawlte chuan Thawhṭanni khan inremna an ziak a, hemi hnu hian state sorkar chuan ULFA hnuaia inbiakna la neih duh loh, Paresh Baruah kaihhruaite chu inbiakna neihpui tur hian a sawm nghal a ni. Assam finance minister Himanta Biswa Sarma chuan Baruah kaihhruai ULFA pawlte chu an thil phutte ngaihtuah a, sorkar nena inremna siam dan kawng zawng turin a sawm. Sarma chuan ULFA te hian an thil phut hi inbiakna hmanga chinfel an duh a nih chuan sorkar laipui pawhin ṭha taka a lo dawnsawn tur thu a sawi. Sarma chuan, ""PM Narendra Modi hruaina hnuaiah sorkar laipui chuan Bodo-te thil phut hrang hrang pawh chingfelin, Bodo Peace Accord pawh ziahfel a ni thei ta a ni. ULFA-te hian inbiakna hi neih an duh a nih chuan, sorkar pawhin inremna siampui ngei a duh tih pawh min hrilh nghal a ni,"" a ti. Bodo Peace Accord an ziah tak vangin Bodo-ten state hran an phutna pawh Thawhṭanni aṭang khan tihtawp nghal a ni tih Sarma chuan a sawi nghal bawk. Manipur helpawlte inremna siam tura sorkar chu inbiakna neihpui turin Assam minister chuan a sawm nghal bawk a, ""Hmarchhak state, Arunachal Pradesh leh Nagaland-te pawh hmun ralmuang tak a ni tawh a ni. Manipur leh Assam-a helpawlten inremna zawnga sorkar chu inbiakna an neihpui chuan, hmarchhak bial pumah boruak muanawm leh ralmuang a awm thei dawn a ni,"" a ti. |
hmarchhak | Meghalaya khawpui, Shillong-a Bethany Hospital chu coronavirus kai hmuh a nih avanga ni 40 chhung khar a nih hnuah Inrinni khan hawn a ni leh ta. He hospital dintu, Dr John L Sailo Rynthathiang chu Covid-19 vang hian April 15 khan a thi a ni. Chief minister Conrad K Sangma chuan Bethany Hospital hawnna hun hi hmanpuiin, Dr John Sailo zahna a hlan nghal bawk. CM chuan Dr Sailo zahna an lantirna tur sang ber chu state mipuite tana a rawngbawlna hna an chhunzawm zel chu a nih thu a sawi. Bethany Hospital team chungah lawmthu a sawi bawk. Hospital neitu, Dr John Sailo-in Covid-19 a kai tih hmuh chhuah a nih hnuah Bethany Hospital hi khar tir a ni. Ni 40 khar a nih hnuah District Medical & Health Office, East Khasi Hills; Shillong Municipal Board leh Meghalaya State Pollution Contral Board-in in an endik a, hemi hnu hian state sorkar chuan hawn a phalsak ta a ni. Shillong-a Bethany Hospital hi kum 2002-a din niin, khum 175 a awm a ni. |
hmarchhak | Manipur chief minister Nongthombang Biren Singh chuan an state-a BJP kaihhruai ṭangrual sorkar chuan district hrang hrang hming chu tualchhung thei leh thlai hming phuah a tum tih a sawi. Manipur-ah hian district 16 awmin, heng zinga panga chu central Imphal Valley-a awm a ni a, a dang chu hills area-a awm an ni thung. District tinte hian thei leh thlai chin bik an nei vek a ni. CM Singh chuan, ""Hetianga thlai leh thei chin bik an nei hian district tinten danglam bikna an neih phah a ni. An district-a an thei leh thlai chin bik hming hmanga hriat an hlawh theih dan tur hi sorkar chuan a ngaihtuah a ni,"" a ti. CM chuan Tamenglong district-a serthlum chin chu hmarchhak biala serthlum tharchhuah zingah pawh a thlum ber anga ngaih a ni tih sawiin, Ukhrul district chu kachai lemon leh Pherzawl district pawh an sawhthing tharchhuah vangin hriat an hlawh a ni, a ti. |
hmarchhak | Sikkim Pradesh Congress Committee (SPCC) president Bharat Basnet chuan officer on special duty (OSD) to chief minister atana Sunil Saraogi ruat a nih dan chu na taka sawiselin, Old Laws of Sikkim leh Rule 4(4) palzutna a ni, a ti. Gangtok-a press conference a neihah, SPCC president chuan OSD atana Saraogi ruatna chu sut leh turin sorkar a phut. Sikkim Krantikari Morcha (SKM) sorkar chu inthlan dawna a thuthiamte kalh zawnga cheah a puh bawk. Basnet chuan SKM chuan inthlan dawnah Local Protection Act siam a tiam a, mahse sorkarna an chan hnuah tualchhung mipuite duh lo dan zawnga ro rel zuiah a puh. Congress party chuan state sorkar hnathawh dan chu a dem thu sawiin, sorkar chuan a thil tih dik lote siamṭha tura hma a lak a beisei thu a sawi bawk. |
hmarchhak | NGO, Feeding India chuan mi tupawh, rilṭam hrehawma an awm tur venna kawng khat atan Thawhṭanni khan Guwahati-a Deorah Complex-a Happy Fridge an dah chu an hawng. Happy Fridge tia an vuahah hian tupawhin ei turte an dah lut thei dawn a, heta ṭang hian mirethei ei tur nei lote'n an mamawh ang an lo la chhawng thei dawn a ni. Feeding India official chuan, ""Mi tam takin an ei tur chuang liam neihte chu he fridge-ah hian an dah thei reng dawn a, hei hi mirethei zawkte'n midangte hnena ei tur dil ngai kher loin, midang hriat lohin an lo la thei dawn a ni,"" a ti. Eitur chauh ni lo, thawmhnaw thleng pawhin thawh theih reng a ni dawn bawk. Happy Fridge hi veng hrang hrangten an venga dah an duh a nih chuan NGO hian biakpawhna tur pawh an tarlang nghal a ni.Nikum July thla khan Feeding India hian Upper Assam-ah Happy Fridge hi a lo dah tawh bawk a, hei hi hmarchhak biala community fridge siam hmasa ber a ni. |
hmarchhak | Assam-ah Nilaini khan Covid-19 kai hmuh belh mi 15 an awm leh a, Assam-a hri kai hmuh tawh zat hi mi 79 an tling tawh a ni. Health minister Himanta Biswa Sarma chuan hri kai hmuh belh an nih thu hi sawiin, Nilainia hri kai hriat tharte hi Guwahati-a Fancy Bazaar-a a hma nia hri kai hmuh tawh nena inkungkaihna nei vek an ni tih a sawi. A hmaa inkhung hrang tura tih sa vek an nih avangin mipuite tana chiaina tur a awm loh thu a sawi bawk. Covid-19 positive tih hriat a nih hnuin heng mite hi Covid-19 hospital, MMCH ah dah luh nghal an ni. Minister chuan Assam-a hri kai hmuh tawh zinga 39 chu enkawl dam an ni tawh a, mi 37 te chu enkawl mek an ni tih a sawi. Hri vang hian mi pahnihin nunna an chan tawh a ni. Sarma chuan Fancy Bazaar-a thawkten hri an kaina hi hriat chian la ni lo mah se truck driver-te aṭanga an kai nia a lan thu leh, godown aṭangin hri a darh nia a lan thu a sawi. Hri kai hmuh belh an nih avangin Fancy Bazaar, hmarchhak biala commercial hub lian ber chu containment zone-ah puan a ni dawn. Tripura-ah hri kai pakhat awm belhTripura-ah pawh Nilaini khan Dhalai district-a Ambassa-a 86th BSF unit-a sipai pakhatin hri hi a kai tih hriat belh leh a ni bawk. Tripura-ah hian May 2-a BSF sipai pahnihin hri an kai tih hriat a nih hnuah an camp-ah test runpui neih nghal a ni a, hri kai nasa takin an pung chho nghal a ni. Nimin thleng khan Covid-19 kai hmuh tawh zat hi mi 156 an tling tawh. Hri kai zinga 63 hi Saheed Bhagat Singh Covid centre-ah enkawl mek niin, GB Pant hospital-ah 73 leh Salbangan BSF headquarters-ah pakhat enkawl an ni. Hri kai zinga a tam zawk chu an dinhmun a ngaihtuahawm lo nia sawi a ni bawk. Meghalaya-ah hri kai pakhat a negative tawhMeghalaya-a Covid-19 kai pakhat pawh enkawl dam a ni tawh tih an state chief minister Conrad K Sangma chuan a sawi. Meghalaya-ah hian Covid-19 hi mi 13 hmuh a ni a, pakhatin a thihpui a ni. Hri kai zinga a tam ber hi enkawl dam ni tawhin, tunah hian enkawl lai pakhat a la awm. |
hmarchhak | Manipur governor Najma Heptulla chuan state sorkarkin fast-track court pahnih a hawng thar dawn tih a sawi. Kar liam ta Zirtawpni aṭang khan Manipur Legislative Assembly budget session neih ṭan a ni a, session ṭannia Governor-in thu a sawiah sorkarin state hmasawnna tura a hna thawh hrang hrang leh, a hmalakna turte a sawilang a ni. Govenror chuan helpawl hrang hrang aṭangin kawng dik zawh duhin hel 644 chuang sorkar kutah an inpe tawh tih sawiin, heng zinga 574-te chuan sorkarin an puala camp a siamsak pawh kum thum an awm tlin tawh avangin an chhuahsan tawh a ni, a ti. Sorkar chuan remna leh muanna hnuaiah state hmasawnna kalpui zel a duh a, helpawl zawng zawng pawh inremna siampui an nih theih nan, inbiakna neihpui turin a inhawng reng a ni, tiin Governor chuan a sawi. ""District tinah women police station siam a ni tawh a, hengte hi hman vek an ni tawh a ni,"" tiin, POCSO leh pawngsual thubuai bikte rang zawka chinfel an nih theihna turin fast-track court pahnih pawh hawn thar a tum a ni, a ti. |
hmarchhak | Myanmar leh Bangladesh ramah Covid-19 kai an pun belh zel avangin hmarchhak state hrang hrangte chu ramriah venhimna khauh zawka kalpui turin ngen an ni. Bangladesh-ah hri vang hian mi 120 chuang an thi tawh a, hei vang hian ramri vengtu Border Security Force (BSF) te chu Bangladesh aṭanga lut tur venga khauh zawka hma la tura ngen a ni. Manipur chief minister N Biren Singh chuan an state-a India-Myanmar border area, km 398-a thui chu uluk zawka ven a ngai tih sawiin, ramri hung hna pawh chak zawka kalpui a ni tih a sawi. Director General of Police L.M. Khaute hnenah hmun hrang hranga police checkpoint-te thuam chak turin a hriattir bawk. Manipur sorkar hian Myanmar ramri-ah duty pawh dah belh turin Assam Rifles a lo hriattir tawh bawk a ni. Myanmar ramah hian Covid-19 kai hi mi 132 an awm tawh a, mi pangain an thihpui tawh bawk a ni. Ningani khan hri kai thar hi panga an awm a, an zinga pali chu Yangon bial ami niin, pakhat chu Mandalaya region ami a ni. Hri kai an pun belh zel avangin Yangon regional government chuan an bial chhunga khaw 45-ah June 18 thleng atan zing dar 10- tlai dar 4 curfew a puang tawh bawk. Assam-ah Covid-19 hmu thar lehAssam health minister Himanta Biswa Sarma chuan an state-ah ni sarih chhung hri kai thar an awm loh hnuah, Ningani kha Covid-19 kai thar pakhat a awm leh tih a sawi. Assam-ah hian he hri kai hi mi 35 an awm tawh a, mi pakhatin a thihpui tawh. Hri kai 35 zingah 19 chu enkawl dam an ni tawh a, damdawi-in aṭangin chhuahtir an ni tawh a ni. Sarma chuan Bilasipura, Dhubri district-a mi pakhat chuan Covid-19 hi a kai thar tih sawiin, ani hi hri kai tawh pakhat nena inkungkaihna nei an ni tih a sawi. Dhubri district-ah hian hri kai hi mi panga an awm a, hotspot-ah puan a ni tawh a ni. Dbuhri bakah Golaghat, Marigaon, Nalbari leh Goalpara district-te pawh Covid-19 hotspot-ah puan an ni. Tripura-ah hri kaite enkawl dam tawhTripura chief minister Biplab Kumar Deb chuan an state-a Covid-19 kai pahnihte chu enkawl dam an ni tawh tih sawiin, test neih nawn leh hnuin an negative ve ve tawh tih a sawi. Covid-19 kai hmasa zawk chu enkawl dam a nih hnuin April 16 khan damdawiin aṭangin chhuah tir a ni tawh a, Tripura State Rifles sipai, kum 32 mi chu Ningani khan a test result a negative ve leh tih CM chuan a sawi. An state chu Covid-19 kai awm lohna a ni ta tih a sawi a ni. Sorkar laipuiin hriattirna a siam bawhzuiin, Tripura sorkar chuan khawlaia chil chhak leh zun a khap. Urban development department-in thuchhuah a tihchhuahah, khawlai leh vantlang hmuna chil chhak leh zungte chu Rs 100 leh Rs 200 chawitir zel an nih tur thu a sawi. |
hmarchhak | AssamAssam-ah Pathianni khan hri kai hmuh chhuah belh mi 56 an awm a, hri kai hmuh chhuah tawh hi mi 1,272 an tling tawh. Health minister Himanta Biswa Sarma chuan Pathiannia hri kai hmuh chhuahte hi Lakhimpur, Barpeta, Udalguri, Baksa, Dhubri, Kamrup leh Dhemaji-a mite an nih thu a sawi. Hri kai hriat thar zingah hian thlawhtheihna hmanga haw pahnih an tel bawk. Assam-ah hian May 4-a zin khuahkhirhna thlahdul ṭan a nih aṭangin hri kai hi an pung chak hle. May 4 hma lamah Covid-19 kai hi mi 42 chauh an awm a, mahse hemi hnu lamah hri kai hmuh chhuah belh an tam chak hle. Kar liam ta Zirtawpni khan hri kai hmuh chhuah hi mi 177 an awm a, an state-a ni khata hri kai hmuh chhuah tam ber ni a ni. TripuraPathianni khan Tripura-ah hri kai hmuh chhuah belh mi 45 an awm a, nikhata hri kai hmuh chhuah tam ber ni a ni. Tripura-a Covid-19 kai hmuh tawh hi mi 316 an tling tawh a ni. Tripura chief minister Biplab Kumar Deb chuan Pathianni zing khan hri kai hmuh thar mi 11 an awm thu sawiin, zanah mi dang 34 te chu hri hi an kai tih hriat belh leh a nih thu a sawi. Mi 34-te hi Chennai aṭanga hawte vek an nih thu a sawi. ManipurManipur-ah pawh hri kai hmuh belh a ni a, hri kai hmuh tawh hi mi 71 an tling tawh. Hetih lai hian hri kai enkawl zinga mi 11 enkawl dam niin, damdawiin aṭanga chhuah tir an ni tawh. Hri kai hmuh tharte hi Ukhrul, Noney leh Imphal East district-a mite an ni a, RIMS-a Covid care centre-ah dahluh nghal an ni. Delhi aṭanga haw mi pahnih leh Pune aṭanga haw mi pahnihte chu hri kai hmuh thar zingah hian an tel a ni. |
hmarchhak | Manipur-ah kar liam ta Inrinni khan Assam Rifles leh state police joint team chuan Thoubal district-a Kamu Saichang area-ah ruihhlo siamna factory an manchhuak. Factory an dapnaah hian brown sugar leh heroin, international market-a cheng vaibelchhe 120 man hu vel chu an man tel a ni. Joint security force team hian thu an dawn bawhzuiin factory dapchhuah hna hi an thawk a ni. He factory hi brown sugar leh heroin siam leh sawngbawlna hmun atana hman a nih thu IGAR(S) press release a nih thu a tarlang. Factory aṭanga ruihhlo an man hi heroin brown sugar (solid) kg 29, brown sugar (liquid) litre 20, marijuana kg riat bakah ruihhlo siamna bawlhlo leh hmanraw hrang hrangte a tel bawk. Hemi kaihhnawihah hian security force team hian hmeichhe pakhat an man a, building neitu erawh man hmain a bibo hman a ni. Ruihhlo kawltu AR sipai manManipur-ah vek hian Assam Rifles sipai pakhat chu ruihhlo, ‘World is Yours’ (WY) tablet tam tham tak a kawl avangin kar liam ta Ningani zan khan man a ni bawk. Manipur police-te chuan Imphal-Moreh highway-a motor tlante an endiknaah AR sipai Yengkhom Bikram Singh (35) hi an man a ni. Bikram Singh motor hi a endik hnuah, a airbag aṭangin WY tablet, international market-a cheng vaibelchhe 2.3 hu an man a ni. Police-te chuan he ruihhlo hi Moreh aṭangin lak niin an ring a, thubuai an ziaklut nghal a ni. |
hmarchhak | Tripura chief minister Biplab Deb chuan Inrinni khan Dhalai district Jahar Nagar-a Ambassa unit-ah BSF sipai pahnih chu Covid-19 an kai tih hriat a nih thu a sawi. Heng mi pahnihte nen hian Tripur-ah hian coronavirus kai hi mi pali hmuh an ni tawh a, mahse a hmasaa mi pahnihte chu enkawl dam an ni tawh a ni.Covid-19 kai hmuh hmasak pahnihte enkawl dam an nih hnuah, April 23 khan Tripura chu hri kai awm lohna state-ah puan a ni. Mahse Inrinni khan sipai pahnihten he hri hi an kai tih hmuh a ni leh ta a ni. Health official-te chuan Border Security Force sipaite hi Agartala-a GBP hospital-ah dah luh nghal an ni tih an sawi. |
hmarchhak | Sikkim sorkar chuan state chhunga zirna in hrang hrangte chu May 31 thleng a khar dawn. Chief minister Prem Singh Tamang hoa cabinet meeting chuan state chhunga hri leng laka invenna an kalpui dan hrang hrangte thlirhoin, zirna in khar chhunzawm zel hi an rel a ni. Sikkim hi India ram state zingah Covid-19 kai awm lohna state awmchhun a ni a, mahse hetichung hian hri leng laka invenna tura khuahkhirhna siam a ni a, police leh district thuneitute chu inkharkhipna dan hman mek chu khauh taka kengkawh tura hriattir an ni. Cabinet meeting chuan inkhakhipna kalpui mek, May 3-a tawp hunah an state-in hma a lak dan tur chu an ngaihtuah nghal bawk. |
hmarchhak | Manipur-a Members of Federation of Government College Teachers’ Association (FEGOCTA) chuan Manipur sorkar chu 7th University Grants Commission (UGC) Pay and Regulations 2018 hmang tura phutin, an thil phut tihhlawhtlin nan hian January 27 thleng hun a pe. Hun an pek chhung sorkarin an thil phut a tihhlawhtlin loh chuan nawrh huaihawtah an vau zui bawk. Manipur Press Club, Imphal-a press conference an neiah, FEGOCTA chuan sorkarin an ngenna a ngai pawimawh lo a nih chuan January 28 aṭangin chaw ngheia nawrh huaihawt an tum tih an sawi. FEGOCTA general secretary Dr N Somorendro chuan zirtirtute thil phut chu state cabinet chuan a thuphungin a lo pawmsak daih tawh a, mahse tun thlengin a taka hman a la ni lo a ni, a ti. Hlawh bi thar an hman ve theihna tur hian state CM, Education Minister leh a kaihhnawih thuneitu dangte chu a ṭul anga hma la turin a ngen. |
hmarchhak | Tripura education minister Ratan Lal Nath chuan an state chhunga Class 1 - 9 zirlaite chu pawl sawn tir vek an ni tih a sawi. Tripura-ah hian lockdown puan a nih avangin zirlaite tan hian virtual class kalpui mek a ni. Minister chuan Covid-19 leng vanga school khar vek a nih avangin Pathianni aṭang khan state chhunga zirlaite tan virtual class kalpui a ni a, local cable channel 14-ah higher secondary level thlengin class hi neih a ni tih a sawi. Record sa pawh Youtube lamah, 'Tripura Shiksha Bandhu' tih hmingin en theih tura dah a ni bawk. Civil secretariat-a chanchinthar lakhawmtute a kawmnaah Nath chuan, ""Lockdown hma khan examination chu neih fel vek hman a ni. Mahse lockdown avangin class neih ṭan mai theih a ni lo a, hei vang hian zirtirna hi apps leh local TV channel kaltlanga pek kan rel a ni. Class pangngai chu May 4 aṭangin neih ṭan theih a ni ang,"" a ti. Minister chuan Class 1-9 zirlaite pawl sawn tir vek an nih thu a sawi rualin, Tripura Board of Secondary Education (TBSE) hnuaia class 10 leh 12 answer sheet chu April 24 aṭangin Agartala-a centre 13-ah endik ṭan a ni dawn tih a sawi. Answer paper endiknaah pawh social distancing dan chu khauh taka kenkawh a nih tur thu a sawi bawk.Nath chuan degree college 22 leh technical institution pasarih pawhin online class an nei mek tih sawiin, subject leh semester wise-in WhatsApp group pawh siam vek a ni, a ti. |
hmarchhak | Manipur-ah Nilaini zan khan mi panga in hri an kai tih hriat belh leh a ni a, Nilainia hri kai hmuh chhuahte hi an vaiin 16 an tling ta a ni. Anni nen hian Manipur-a hri kai hmuh hi mi 25 an tling tawh. Hri kai hmuh chhuah tharte hi May 14-a rel hmanga Chennai aṭanga hawte vek an ni. Manipur-a Covid-19 kai zinga 15 chu Churachandpur district ami an ni. Hri kai zingah hian nausen ni 23 chauha upa pawh a tel. State pawn aṭanga hawte zingah hri kai hmuh chhuah belh zel a nih avangin state sorkar chuan hri darh tur venna atan khuahkhirhna khauh zawkin a kalpui thar leh a, hri kaite nena inzawmna neite pawh chhui zui nghal zel an ni.State sorkar chuan mipuite chu chiai lo tura chahin, haw tharte pawh quarantine centre-a lo awmsa tawhte nena awm ho tir an ni tawh dawn lo tih a sawi. Rel leh motor hire hmanga Manipur mi, hmun danga tangkhang haw hi mi 10,000 chuang an awm tawh a ni. Assam-ah pawh Covid-19 kai hmuh chhuah belh zel an ni a, nimin thleng khan an state-a hri kai hmuh tawh zat hi mi 191 an tling tawh. Health minister Himanta Biswa Sarma chuan hri kai hmuh chhuah tawh zinga 48 chu enkawl dam an ni tawh tih sawiin, mi 134 enkawl mek an ni. He hri vang hian mi pali an thi tawh tawh a, hri kai hmuh chhuah zinga pathum chu state dangah an haw tawh bawk a ni. |
hmarchhak | Border Security Force (BSF) Meghalaya Frontier-a duty te chuan kumin chhungin Indo-Bangla border-ah bawng tawlhruk tum 1,348 an man. An bawng man hlut zawng hi cheng vaibelchhe hnih chuang a tling a ni. BSF chuan bawng leh thil dang tawlhruk ṭhin vengin Meghalaya-a Bangladesh ramri, international border chu uluk taka ven a ni tih an sawi. January 17-18 zing khan BSF sipaite hian East Jaintia Hills leh West Jaintia Hills district aṭanga Bangladesh-a tawlhluh tum, bawng 277 an man leh a ni. Hemi hma hian ṭum eng emaw zat an lo man tawh bawk.BSF chuan kum 2019 aṭang khan ramri kaltlanga bawng tawlhruk hi a hluar chho hle nia sawiin, kuminah pawh a la ziaawm lo tih an sawi. Bawngte hi Assam aṭanga rawn phurin, Meghalaya kaltlang hian Bangladesh ramah tawlhluh an tum ṭhin a ni. Bawngte hi ramhnuaiah dahin, ramri hung loh lai aṭanga Bangladesh luhpui dan remchang an zawng ṭhin. BSF pawh hian bawng tawlhruk tumte thiltih hi ṭum tam tak an lo dang tawh a ni. Tura aṭanga Bangladesh rama bawng tawlhru tute chuan tualchhung thuneitute hnen aṭangin 'No Objection Certificate' an nei fo ṭhin niin BSF chuan a sawi a, hemi chungchang hi enfiah turin state thuneitute hnenah pawh an ngen nghal bawk. |
hmarchhak | Assam finance minister Himanta Biswa Sarma chuan sorkar laipui aṭanga puihna an dawn loh chuan May thlaa sorkar hnathawkte hlawh chu an pe thei lo mai thei tih a sawi. Thawhṭanni khan Guwahati-ah press conference neiin, minister chuan May thla chawlhkar khatna hnu lamah sorkar hnathawkte April thla hlawh chu an pe thei dawn chauh tih a sawi bawk. ""May thla hi kan tan hun harsa tak a ni dawn a, treasury hi eng angin nge kalpui a ni dawn tih pawh ka hrethiam hrihlo a ni. Mahse May 7 hnu lamah chuan April thla hlawh erawh chu kan pe thei ang,"" a ti. ""Mahse pawn lam aṭanga puihna kan dawng a nih loh chuan June thlaah chuan sorkar tan hlawh pek a harsa tawh hle ang,"" tiin minister chuan a sawi. Sum lakluhna tur dang ngaihtuah tur chungchangah GST Council chauhin thutlukna a siam thei a ni, a ti bawk. Sarma chuan Pathianni khan union finance minister Nirmala Sitharaman nen inbiain, an state sum dinhmun pawh a rawn zawtchiang tih a sawi. Sitharaman hian sum dinhmun chungchang sawipui turin state zawng zawngte chu video conference a la neihpui dawn a ni, a ti. |
hmarchhak | Meghalaya chief minister Conrad Sangma chuan an state chhunga quarantine centre hrang hrangte chu sorkarin ṭanpuina, Rs 5,000 ṭheuh a pe dawn tih a sawi. CM chuan state danga tangkhang, an mi leh sate an haw khawm mek tih sawiin, mi 7,050 chuang an state-ah hian an kir tawh tih a sawi. Heng mite hi sorkar dan angin Meghalaya an thlenin ni 14 chhung khung hran zel an ni. Mahse haw an tam tham avangin sorkarin centre a siamah an leng vek lo tih a sawi. Hei vang hian Covid-19 symptom nei lem lote chu inah emaw, veng chhunga hmun remchangah emaw khung hran an ni, a ti. Quarantine centre atana an hmun hman tirtute chungah lawmthu sawiin, lawmthu sawina atan ṭanpuina Rs 5,000 ṭheuh hi Chief Minister's Relief Fund aṭangin pek an ni dawn tih a sawi a ni. Sangma chuan state dang aṭanga hawte chuan test chi hnih - rapid test leh RT-PCR test an neih vek a ngai tih a sawi bawk. |
hmarchhak | Assam sorkarin nimin aṭang khan Sikkim telloin, hmarchhak state dang nena an ramrite hawng mah se, Nagaland sorkar chuan ramri an la khar chhunzawm zel dawn tih a sawi. Chief minister Temjen Toy chuan state ramrite chu an khar chhunzawm leh dawn tih sawiin, red zone chhunga awmte chu an state-ah luh an la remti dawn lo tih a sawi. Green leh orange zone a awmte tan erawh ngaihnathiamna siam a ni ang, a ti. Toy chuan green zone aṭanga luh chu phalsak dawn mah se ramri an hawng tihna a ni lo tih sawiin, orange zone aṭanga luh tumte tan ruahmanna siam mek a nih thu a sawi. An state aṭanga kalchhuah tumte chu phalsak an ni thung. Assam chuan an state-a hmarchhak mi tangkhang mekte an haw theihna turin nimin aṭang khan Sikkim telloin hmarchhak state dang ramri chu a hawng vek a ni. Hmarchhak state danga haw turte tan hian phalna lak hran a ngai lo a, state dang aṭanga Assam-a hawte chu ramri-ah screening neihsak vek an ni dawn tih Assam health minister Himanta Biswa Sarma chuan a sawi. |
hmarchhak | Nimina rampuma Republic Day lawmna neih a nih laiin Assam state-ah chuan hmun pangaah bomb a puak a, mahse thil tih chhiat liantham a nei lo a, thi leh hliam pawh an awm lo.Nimina bomb puak zinga pathum hi Dibrugarh district-a puak a ni. Chief minister Sarbananda Sonowal chuan he thil thleng hi a dem thu sawiin, mi dawihzepten ni pawimawh tak tihchhiat an tumna a ni, a ti. Mipuite chuan heng mite hi an thlawp duh lo a, hei vang an beidawng chu hetiang zawng hian an che ta niin a sawi. Sorkar chuan pawikhawihtute chu zawng chhuakin, an phu ang hremna a pek ngei tur thu a sawi. Helpawl United Liberation Front of Assam (Independent) (ULFA-I) chuan Assam-a Republic Day lawmna hi an boycott dawn tih an lo puang tawh a, mipuite pawh he ni lawmnaa tel lo turin an chah a ni. |
hmarchhak | Tripura sorkar chuan an state-a tourism sector chawilarna turin policy thar a duang. Education minister Ratan Lal Nath chuan Thawhlehni tlaia state cabinet meeting zawhah hemi chungchang hi a sawi a ni. Cabinet meeting hian Unokoti chu 'World Heritage Site' a puang tura Archaelogical Survey of India (ASI) hnena rawtna thawn a rel tih a sawi bawk. Tripura hian nikum khan tourism sector aṭangin cheng vaibelchhe thum vel a lalut a ni. State sorkar chuan border tourism, eco tourism, religious tourism, tea tourism, adventure tourism, ethnic tourism leh heritage tourism-te chu chawilar leh changtlung zawka kalpui a tum tih minister chuan a sawi a, tourism industry aṭang hian cheng vaibelchhe 1,000 lakluh phak a tum a ni, a ti. Khualzin tlawhtu pawh an pung zel tih sawiin, kum 2017-18 chhunga ram chhung leh ram pawn lam aṭanga Tripura tlawhtu khualzin 4,83,477 an awm laiin kum 2018-19 ah mi 5,23,579 an tling tih a sawi. Nikum November thleng khan ram chhung leh ram pawn aṭangin khualzin tlawhtu an neih zat hi 3,77,202 an tling bawk. |
hmarchhak | Arunachal Pradesh chief minister hlui, Kalikho Pul fapa, Shubanso Pul chu United Kingdom-a a apartment chhungah Pathianni khan thia hmuh a ni. Kum 20 mi, Shubanso Pul hi University of Sussex, Law School-a zirlai a ni. Thawhlehni kha a ruang chhar a nih thu hi a chhungte hriattir a ni a, UK-a Indian High Commisison puihnain a ruang hi Arunachal Pradesh-ah haw pui tuma buaipui mek a ni. AP police-te chuan UK Police lam aṭanga thu an dawn danin, Shubanso Pul hi mahni intihlum nia a lan thu an sawi. Hemi rual hian a thih dan hi UK police-te an chhui chiang mek tih an sawi bawk. AP CM hlui, Kalikho Pul hi kum 2016, August thla khan Supreme Court-in CM a nihna aṭanga a paihthlak hnuah Itanagar-a CM bungalow-ah a lo inawkhlum tawh bawk. Kalikho Pul hian a intihhlum dawn hian lehkha, phek 60 zeta chhah a hnutchhiah a ni. |
hmarchhak | Naga peace accord peng pakhat atan sorkar laipui chuan Arunachal Pradesh leh Manipur-a Naga hnam chenna bialah autonomous council pahnih a din dawn. Heng autonomous council pahnihte hi Constitution-a Sixth Schedule provision hnuiah din an ni dawn a ni. Hei bakah hian Nagaland chuan Lok Sabha-ah seat pakhat a neih belh dawn a, sorkar chuan inremna an siam hnuaia hel inpete awmna leh chhawmdawlna tur pawh a buatsaih dawn bawk a ni. Report-in a tarlan danin, NSCN(IM) leh Naga helpawl dangten leh sorkar laipuiin inremna zawnga inbiakna an neih pawh an zo fel tawh bawk. Sorkar laipui leh Naga helpawlte hian inremna siam tumin kum 1997 aṭangin khan inbiakna hi an lo nei ṭan tawh a ni. Sorkar chuan inbiakna tihfel nan hian nikum October 31 kha a ruat a, mahse an hun ruatah hian an tifel hman lo a ni. Remna zawnga inbiaknaa sorkar laipui aiawh, tuna Nagaland Governor ni ta, RN Ravi chuan remna siam turah hian a huam zau thei ang ber leh mipuite duhdan anga siam tum a ni tih sawiin, Naga civil society group hrang hrangte pawh inbiakna a neihpui a ni. Hei bakah hian Nagaland ṭhenawm, Manipur leh Arunachal Pradesh sorkarte pawh biakrawn tel an ni bawk. |
hmarchhak | Lockdown avanga ram chhung hmun danga tangkhang, Sharmik special train hmanga hmarchhak mi hruai haw chu mi 63,000 chuang an awm tawh a ni. Shramik special train hi hmarchhak state mite hruai hawna turin ṭum 45 a tlan tawh a, tunkar leh karleh chho hian ṭum 20 chuang a rawn tlan leh dawn bawk a ni. Indian Railways chuan ram chhung hmun hrang hranga tangkhangte hruai hawna turin Shramik special train hi ṭum 3,274 a tlan tir tawh a, mi nuai 44 chuang chu an state lamah hruai haw a ni tawh a ni. Heng rel tlantir zinga 60% dawn chu Gujarat, Maharashtra leh Punjab aṭangin Uttar Pradesh lamah tlantir a ni bawk. |
hmarchhak | Nagaland sorkar chuan state sorkar hnuaia thawk, hri leng kara hna an thawh avanga Covid-19 kaia an thihpui a nih chuan, an chhungte hnenah zangnadawmna cheng nuai 10 pek a ni dawn tih a puang. He ruahmanna siam hian police bakah urban local body hnuaia thawkte pawh a huam vek ang. Thawhṭanni khan state sorkar chuan department tina administrative head, district tina office head-te chu nimin aṭang khan an hnathawhna hmuna awm vek tawh turin a ti. An awm lo a nih pawhin thuneitu lamah phalna laa, an awmna hmun lam pan nghal turin a ti a ni. |
hmarchhak | Nagaland sorkar chuan petrol leh diesel aṭangin Covid-19 chhiah a la. Nagaland state chhungah hian coronavirus kai hi awm lo mah se, sorkar chuan hri leng vanga an state sum dinhmun tlahniam avangin Covid-19 chhiah petrol-ah liter khatah Rs 5 leh, diesel leh motor spirit-ah liter khatah Rs 6 a la a ni. Assam leh Meghalaya pawhin petrol leh diesel-a chhiah lak hi an lo tisang tawh bawk. April 28-a hriattirna a tihchhuahah, Nagaland sorkar chuan Nagaland (Sales of Petroleum and Petroleum Products including Motor Spirit and Lubricants) Taxation Act, 1967 (amended) hnuaia section 3A hnuaia sub section 3 in thuneihna a pek hmangin chhiah lakna tur hi siam a nih thu a sawi. Hei hi April 28 zanlai aṭang khan hman ṭan nghal a ni. Chhiah lakna thar siam hi lockdown vanga an state in sum a lakluhna kawngte a tawp tak vang leh, sum lama an harsatna tawh mek phuhrukna tura hma lak a ngaih vang a ni tih sorkar chuan a sawi. Nagaland chief secretary Temjen Toy chuan sum hmuhna kawngah an state chu sorkar laipui chunga innghat a ni tih sawiin, lockdown vangin sum lamah harsatna lian tak an tawk mek tih a sawi a ni. |
hmarchhak | Assam chief minister hlui Tarun Gogoi chuan Assam-a Citizenship (Amendment) Act (CAA) duh lohna lantirte laka Assam police-te silai hmehpuaha civil mi panga an thih chungchangah, Assam police-te lakah civil and criminal case a thehlut dawn. Guwahati-a chanchinbu mite a kawmnaah Gogoi chuan Assam police-te a khin tur thu hi a sawi a ni. Tarun Gogoi chuan police-te silai hmehpuaha thi chhungte hnena tun thlenga sorkarin zángnadawmna a la pe lo chu pawi a tih thu a sawi bawk. ""Pathianni khan thi zinga mi, Dipanjal Das inah ka kal a, a chhungte chuan political party hrang hrang aiawhten an tlawh thu leh, BJP aiawh erawh an la kal ve loh thu min lo hrilh a ni,"" tiin Gogoi chuan a sawi. Nawrh huaihawtnaa tel zinga mi eng emaw zatin silaia kah hliam an tawk a, he thil thleng hi chhui chian a ngai hle tih a sawi. Assam Human Rights Commission-in a nawr hnuah, Assam state sorkar chuan CAA dodalna lantirnaa mi pathum, Abuld Alim leh Dipanjal Das-te thih dan chhui chiang turin thupek a tichhuak tawh bawk. Alim leh Dipanjal-te hi december 12-a Guwahati-a CAA duh lohna lantirnaa silai hmehpuah chuan fuhin an thi a ni. |
hmarchhak | Assam chief minister Sarbananda Sonowal chuan Citizenship (Amendment) Act (CAA) duhlotu eng pawl pawh chu inbiakna neihpui turin a inpeih tih a sawi. Sarbananda Sonowal chuan buaina chinfel a nih theihna turin tupawh inbiakna a neihpui theih reng thu a sawi. Nikum December 16 aṭang khan CAA chungchangah pawl hrang hrangte inbiakna a neihpui ṭan tawh tih sawiin, organisation 25 vel nen an inbe tawh niin a sawi. Sonowal chuan an state chhunga CAA dodalna kawnga hmala tu ber, All Assam Students' Union (AASU) pawh inbiakna neihpui a hreh lo tih a sawi. Hetihlai hian AASU chuan CM hian a ngaihdan chiang takin sawi mai se, a nih loh chuan inbiakna neih chuan awmzia a nei dawn tak tak lo niin a sawi a ni. AASU general secretary Lurinjyoti Gogoi chuan CM hnen aṭangin inbiakna nei tura sawmna an la dawng lo tih a sawi a, ""Eng chungchang nge CM hian a sawi duh. CAA chungchanga a ṭanhmun a thlak theih dawn chuan kan inbe thei a, a nih loh chuan inbiak hian awmzia a nei dawn chuang lo,"" a ti. AASU general secretary chuan Parliament-ah CAB putluh a nih hma khan, union home minister Amit Shah chuan AASU chu inbiakna neihpuiin, he meeting-a tel ve, CM Sonowal hian CAA a thlawp zia pawh a tilang a ni, a ti. ""CM chuan ramchhung hmun dang dinhmun nen Assam chu a inang lo tiin union minister hi a sawipui tur a ni a, mahse chutiang lam hawiin a sawipui lo a ni,"" tiin a sawi. |
hmarchhak | Meghalaya eptu party, Congress MLA Charles Pyngrope chuan Covid-19 leng vanga sorkar sum dinhmun a tlakhniam nasat avangin MLA te hlawh chu 50% a tihhniam a rawt. Pyngrope hian Assembly-a budget session chhunzawmna, Nilainia an neihah a sawi chhuak a ni. Meghalaya MLA-te hian a hmain kum khat chhung atan an hlawh aṭanga 10% chu Chief Minister's Relief Fund-a chhunluh turin thutlukna an lo siam tawh a ni. ""10% chauh pek hi a tawk lo a, thla khatah kan hlawh aṭangin Rs 6,000 chauh kan pe tihna a ni. Hei vang hian state sorkar kan puihna turin kan hlawh aṭanga 50% kan pek hi a ngai a ni,"" tiin Congress MLA chuan a sawi. Hemi rual hian sorkarin sorkar hnathawk, group B, C leh D te hlawh a kima pe turin a phut bawk. State sorkar hian hripui leng vanga sum lama harsatna a tawh avangin lockdown chhung chuan chief minster, deputy chief minister leh minister-te bakah, All India Service officer leh central service officer-te hlawh 50% chu pekchhuah a ni rih dawn lo tih a lo sawi tawh a ni. Hei bakah hian health, home (police) leh home (civil defence and home guards) department-te huam tel loin, department dang zawng zawnga Group A leh B officer-te hlawh 35% leh, Group C staff te hlawh 25% chu pek tel an ni rih dawn lo tih a sawi bawk. Pyngrope chuan sorkar hnathawk tam tak chu loan rulh ngai an ni tih sawiin, an loan rulhna an pek hnuah sorkarin an hlawh a la hrensak ṭhen chuan hlawh lak tur mumal nei loin, sum lamah harsatna an tawh phah zawk dawn a ni, a ti. |
hmarchhak | North East MPs Forum (NEMPF) meeting chu Thawhṭanni khan New Delhi-a Parliament House Annexe-ah neih a ni. Meeting-ah hian hmarchhak biala political party hrang hrang ami MP-te chu telin, hmarchhak bial mamawh te leh, Forum thuamchak dante an sawi ho. Meeting hi convenor, Meghalaya MP Vincent Pala chuan koin, Assam Rajya Sabha MP hlui Bhubaneswar Kalita'n a kaihruai thung. Sikkim MP hlui leh Forum secretary general hlui, PD Rai chu special invitee niin, kum 1999-a PA Sangma hruaina hnuaiah NEMPF din a nih chhoh dante a sawi. NEMPF-in hmarchhak bial tana hma an lak dante a sawilang bawk. NEMPF hian hmarchhak bial hmasawnna tur hrang hrang bakah social issue thlengin a ngaihtuah ṭhin. India ram khawpui liana hmarchhak miten harsatna an tawh ṭhin dan te pawh a lo sawichhuak tawh ṭhin. Ministry hrang hrangah hmarchhak bial mamawhte pawh an thehlut ṭhin a ni. Meeting-ah hian Fifteenth Finance Commission-in kum 2020-21 atana an thil phut hrang hrang a ngaihtuahsak chungchangah an lawmthu te an sawilang bawk a ni. NEMPF-ah hian hmarchhak state pariat-a Lok Sabha leh Rajya Sabha member-te an tel a ni. |
hmarchhak | Manipur-a Bishpur district-a khawlaia chil chhak khap a nih hnuin, he khapna hi state pumah hman zui a ni. State health department chuan thupek tichhuakin, khawlaia chil chhak leh, vaihlo aṭanga thil siam chhuah ei leh ṭhial, paan masala leh areca nut eite chu khap a nih thu a puang. He khapna hi thupek dang siam leh hma chuan kenkawh a nih tur thu sawiin, hei hi Covid-19 darh tur venna atan leh, vantlang hriselna atana siam a nih thu department thuchhuah chuan a tarlang. He khapna thupek bawhchhiate chu Disaster Management Act, the Epidemic Diseases Act, Manipur Epidemic Diseases COVID-19 Regulations, 2020 bakah Indian Penal Code 1860 leh Code of Criminal Procedure (CrPC) hnuaiah thubuai siamsak an ni ang. Union health and family welfare ministry chuan April 15 khan state leh union territory hrang hrangte hnenah lehkha thawnin, khawlaia chil chhak mai mai chuan Covid-19 hri a tidarh thei a ni tiin, khap turin a lo ngen tawh a ni. Indian Council of Medical Research (ICMR) pawhin mipuite chu vaihhlo kaihnawih thilte ei leh ṭhial lo tur leh, khawlai chil chhak mai mai lo turin alo ngen tawh bawk. |
hmarchhak | Hmarchhak biala university 14-te chuan hmarchhak pumah a ram leilung fate humhalhna turin Inner Line Permit (ILP) system hman an phut. Thawhlehnia Tezpur University Students Cuncil (TUSC) buatsaiha anti-CAA programme, 'Echoes form the Hills, a Confluence of Ideas of Youth of Northeast' buatsaihah an thil phutte hi an tarlang a ni. Meeting-ah hian 17-point resolution siamin, heng zingah hian Citizenship (Amendment) Act (CAA), 2019 ṭhiah pawh a tel. TUSC president chuan CAA an dodalna chhan chu hmarchhak leilung fate dikna chanvo humhalh an duh vang a ni tiin, sakhaw bil beihna lam ang zawnga ngai lo turin a ti bawk. Rajiv Gandhi University, Arunachal Pradesh general secretary Kumar Rai chuan hmarchhak bial puma ILP hman chu thil ṭul leh tihmakmawh a nih thu a sawi. Nagaland University GS Swyiweti Vemah pawhin ILP hi an thlawp tih a sawi.Zirlai pawlte chuan CAA dodalna lantir vanga man, Ahil Gogoi, Bitu Sonowal leh Dhorjyo Konwar te pawh chhuah turin an phut bawk. |
hmarchhak | Myanmar ram chuan an rama Covid-19 kai leh he hri vanga thi zat chungchangah thudik a puangzar lo a, hei vang hian Myanmar ramri - Manipur, Nagland, Arunachal Pradesh leh Mizoram-te chuan Indo-Myanmar border venhimna chu khauh zawka an kalpui a ngai niin IT News chuan a tarlang. Myanmar ministry of health and sports chuan an website-ah an rama hri kai hi mi 151 awmin, mi parukin an thihpui tawh a, hri kai zinga mi 31 chu enkawl dam an ni tawh niin a tarlang. Hetih lai hian Myanmar based television, MNTV chuan an rama coronavirus vanga thi chu April 27 khan mi 44 an awm tawh niin a sawi thung. He hri vanga thite hi hri kai, khunghran mekte an ni tih a sawi bawk. MNTV chuan Mandalay General Hospital-ah mi 325 chu khunghran an ni a, an zinga 183 te chu test neih hnuah an negative avangin chhuahtir an ni, a ti. He hospital-a khunghran zinga mi 7 chu April 24 khan an thi a, April 25-ah mi 5 an thi leh bawk. Heng mi 12 thite nen hian Myanmar ramah April 27 khan coronavirus vanga thi zat chu mi 44 an tling hman a ni. Nimin thleng khan thi zat hi mi 47 an tling tawh niin a sawi. Mandalay General Hospital-a doctor-te chuan an damdawiina thite hi Covid-19 vang ni loin, natna an lo neihsa vang niin an sawi thung. An natna neih sate hi diabetes, high blood pressure, cancer, hepatitis C, brain inflation, lung disease leh TB te niin chief medical officer Dr Dundu chuan a sawi. April 28 khan Sanya San Tun Hospital, Taunggyi-a damlo hmeichhe pakhat a thi a, ani bakah Aungmyatasan, Changmyatasi, Mata yar, Moeguat, Kyatpyin Tapatkyin, Pwinoolwin, Sinkyai, Kawlin leh Chanayetasan biala hospital-ahte thi an awm bawk niin TV report chu a tarlang a ni. Health ministry lam chuan May 1 leh 2 khan an ramah hri kai thar an awm lo tih a sawi a, mahse ram danga tangkhangte haw an phalsak ṭan avangin tun kar lo awm chho aṭang hian an fimkhur chhoh hle a ngai dawn niin a sawi. Inrinni khan Japan aṭangin mi 195 an haw a, a hma niin South Korea aṭangin mi 140 an haw bawk. Kar hnih liamta aṭang khan inhlawhfaa kalte chu China leh Thailand aṭangin ramri kana an haw a lo phalsak tawh bawk a ni. State Counsellor Aung San Suu KYi chuan Thailand leh Malaysia-a inhlawhfaa kal, mi 1,00,000 vel haw tur an awm dawn tih a sawi. |
hmarchhak | Meghalaya sorkar chuan sorkar hnathawkte May thla hlawh chu bat ṭhen sak loin a pe kim dawn tih a sawi. Chief minister Conrad Sangma chuan hripui leng vangin an sum dinhmun tlahniam mah se, sorkar hnathawkte hlawh chu bat ṭhensak an tum lo tih a sawi. Mahse hun dangah chuan sorkar laipui aṭanga an sum hmuh dan azirin hnathawkte hlawh bat ṭhensak a ngaih leh ngaih loh chungchang chu a la innghat dawn tih a sawi lawk nghal bawk. Hri leng vanga state sorkarin a sum hmuhnate a tlakhniam avangin Meghalaya sorkar chuan hri len chhung chu Chief Minister, Deputy Chief Minister, Minister-te leh All India Service Officer-te hlawh chu 50% chauh pek a ni rih dawn tih a lo sawi tawh a ni. Hei bakah hian sorkar hnathawk Group A leh B officer te hlawh 35%, health, home (police) leh home (civil defence and home guards) department huam telloin department dang zawng zawnga Group C te hlawh 25% chu bat ṭhenksak an ni dawn tih a lo sawi tawh bawk a ni. |
hmarchhak | Arunachal Pradesh chief minister Pema Khandu chuan an state-ah Covid-19 kaite enkawlna tur hospital pahnih ruahman a ni tih sawiin, western zone tan Itanagar-ah leh eastern zone tan Pasighat-ah ruahman a ni, a ti. Chief minister office thuchhuah chuan, an state khawchhak lam bial tan Pasighat-a Ayurved institute chu Covid-19 hospital atan ruahman a ni a, khawthlang lam bial tan Itangar-ah hospital hran ruahman a ni bawk tih a sawi. Hetianga ruahmanna siam a nihna chhan hi tuna Covid-19 hospital atana hman, TRIHMS-ah damlo pangngaite enkawl chhunzawm an nih theihna tur a nih thu CM chuan a sawi. Thawhlehni khan CM Khandu chuan video conference hmangin BJP Mahila Morcha district hotute leh member-te chu meeting a neihpui a, hri leng dona kawngah mipuite hnena face mask hmang uar tur leh, social distancing zawm ṭha tura zirtirna pe turin a ngen. CM chuan state pawn lam atanga mamawh phurtute aṭanga hri lut tur venan atan, Assam-Arunachal Pradesh border-ah check gate 11 siam a nih thu a sawi. Heng hmunah hian thawktute chu invenna hmanruate pawh pek vek an ni tih a sawi bawk. An state chuan personal protection equipment (PPE) an ngah tawk tih sawiin, a dang pawh order belh a ni dawn tih a sawi bawk. |
hmarchhak | Tripura-ah Border Security Force (BSF) sipai 13 chu Thawhlehni khan coronavirus an kai tih hriat belh leh a ni a, heng mite nen hian hri kai hmuh tawh hi mi 42 an tling tawh. Covid-19 kai zinga pahnih chu enkawl dam tawh niin, mi dang 40-te chu enkawl mek an ni. Hri kai enkawl laite hi BSF sipai leh an fate an ni a, civil mi zinga hri kai pakhat awm chu enkawl dam a ni tawh a ni. Chief minister Biplab Kumar Deb chuan hri kai hmuh belh zel ni mah se mipuite chu chiai phah lo turin a chah. State sorkar chuan hri laka mipuite himna turin theihtawp a chhuah zel dawn tih a sawi a, test pawh a tam thei ang ber neih an tum tih a sawi. Thawhlehnia hri kai hmuh tharte hi a hmaa hri kai lo hmuh tawhna, 138th batallion BSF unit awmna, Dhalai district-a Ambassa a awmte an ni. State nodal officer for Covid-19 Dr Deep Kumar Debbarma chuan BSF battalion headquarters chu Covid-19 care centre atan siam nghal a ni tih sawiin, he unit-a awmte pawh test vek tumin hma lak mek a ni, a ti. |
hmarchhak | Manipur police leh Assam Rifles combined team chuan ruihhlo (brown sugar leh WY tablet), cheng nuai 70 chuang hu an man a, ruihhlo neitu nia rinhlelh pawh an man tel bawk. Police-te chuan Thawhlehni khan border town, Moreh aṭanga maruti car rawn kal chu Tengnoupal district-a Imphal-Moreh Road, Khudenthabi-a Assam Rifles permanent check post-a an endiknaah ruihhlo hi an hmu tih an sawi. Ruihhlo an man hi brown sugar gm 390 niin, sahbawn bawm 33-ah dah a ni a, WY tablet 4000 an man tel bawk. Heng ruihhlote hi lukham chhungah thuhruk an ni. National Highway-102-a Imphal-Moreh section hi ruihho tawlhrukna kawngah an hmang nasa hle a, Manipur sorkar pawhin Moreh khuaah Indo-Myanmar border kaltlanga ruihhlo tawlhruk hluar zel venna atana intelligence network dah pawh a lo rel tawh a ni. State sorkar, police leh security agency dangte pawhin ruihhlo tawlhruk ṭhin vengin theihtawp chhuah mah se, Myanmar ramri kaltlanga lakluh hi tam tham tak an man reng a ni. Kum 2019 chhung khan police-te chuan heroin powder (No.4) kg 16.809 leh brown sugar kg 705 an man a ni. |
hmarchhak | Guwahati-a Kamakhya Temple-a 'Ambubachi Mela' neih tur chu hri leng vangin ṭhulh a nih thu temple thuneituten an sawi. Ni nga awh, Ambubachi Mela hi kumtinin Kamakhya temple-ah hian neih a ni ṭhin a, ram chhung leh ram pawn aṭangin chhimtu pawh an ṭhahnem thei hle. Nikuma mela neihah khan chhimtu mi nuai li chuang zet an awm a ni. Maa Kamakhya Devalaya chuan kumina mela neih a ni dawn lo tih sawiin, hemi puala sakhaw ser leh sang leh ṭawngṭaina hun hman tur chu puithiamte chauhin an nei dawn tih a sawi. May 3-ah lockdown tawp dawn mah se, hri leng darh tur venna atana ṭhulh an nih thu a sawi. Hei hi kum zaruk chhunga Ambuchahi Mela ṭhulh a nih ṭum khatna tur a nih thu a sawi bawk. |
hmarchhak | Tripura education minister Ratan Lal Nath chuan an state chhunga Class 1 - 9 zirlaite chu pawl sawn tir vek an ni tih a sawi. Tripura-ah hian lockdown puan a nih avangin zirlaite tan hian virtual class kalpui mek a ni. Minister chuan Covid-19 leng vanga school khar vek a nih avangin Pathianni aṭang khan state chhunga zirlaite tan virtual class kalpui a ni a, local cable channel 14-ah higher secondary level thlengin class hi neih a ni tih a sawi. Record sa pawh Youtube lamah, 'Tripura Shiksha Bandhu' tih hmingin en theih tura dah a ni bawk. Civil secretariat-a chanchinthar lakhawmtute a kawmnaah Nath chuan, ""Lockdown hma khan examination chu neih fel vek hman a ni. Mahse lockdown avangin class neih ṭan mai theih a ni lo a, hei vang hian zirtirna hi apps leh local TV channel kaltlanga pek kan rel a ni. Class pangngai chu May 4 aṭangin neih ṭan theih a ni ang,"" a ti. Minister chuan Class 1-9 zirlaite pawl sawn tir vek an nih thu a sawi rualin, Tripura Board of Secondary Education (TBSE) hnuaia class 10 leh 12 answer sheet chu April 24 aṭangin Agartala-a centre 13-ah endik ṭan a ni dawn tih a sawi. Answer paper endiknaah pawh social distancing dan chu khauh taka kenkawh a nih tur thu a sawi bawk.Nath chuan degree college 22 leh technical institution pasarih pawhin online class an nei mek tih sawiin, subject leh semester wise-in WhatsApp group pawh siam vek a ni, a ti. |
hmarchhak | Sorkar laipui chuan Assam-a helpawl, National Democratic Front of Bodoland (NDFB) chu vawiin hian inremna a ziahpui dawn. Hemi rual hian NDFB te thil phut, Bodoland state hran emaw, union territory emaw siam erawh a pawmpui lo. Vawiina sorkar laipui, Assam sorkar leh NDFB aiawhten inremna an ziahnaah hian union home minister Amit Shah leh Assam chief minister Sarbananda Sonowal te bakah, NDFB hnuaia pawl pali hruaitute, home ministry joint secretary Satyendra Gard leh Assam chief secretary Kumar Sanjay Krishna te pawh an tel ang. Official chuan he inremna an siam tur hi Assam-a Bodo tribal chengte political rights leh economy lamah chhawmdawlna pekna tur a ni tih a sawi. Bodo ṭawng, culture leh an hnam kaihhnawih thil dangte humhalhna turte pawh a tel a ni. Assam minister Himanta Biswa Sarma chuan Bodo peace accord ziah tur hian Assam ram chungchangah nghawng a nei dawn lo tih a sawi a, Bodoland Territorial Council (BTC) ah area emaw, district emaw telh thar a awm dawn lo, a ti. |
hmarchhak | Manipur-ah kar liam ta Inrinni khan Assam Rifles leh state police joint team chuan Thoubal district-a Kamu Saichang area-ah ruihhlo siamna factory an manchhuak. Factory an dapnaah hian brown sugar leh heroin, international market-a cheng vaibelchhe 120 man hu vel chu an man tel a ni. Joint security force team hian thu an dawn bawhzuiin factory dapchhuah hna hi an thawk a ni. He factory hi brown sugar leh heroin siam leh sawngbawlna hmun atana hman a nih thu IGAR(S) press release a nih thu a tarlang. Factory aṭanga ruihhlo an man hi heroin brown sugar (solid) kg 29, brown sugar (liquid) litre 20, marijuana kg riat bakah ruihhlo siamna bawlhlo leh hmanraw hrang hrangte a tel bawk. Hemi kaihhnawihah hian security force team hian hmeichhe pakhat an man a, building neitu erawh man hmain a bibo hman a ni. Ruihhlo kawltu AR sipai manManipur-ah vek hian Assam Rifles sipai pakhat chu ruihhlo, ‘World is Yours’ (WY) tablet tam tham tak a kawl avangin kar liam ta Ningani zan khan man a ni bawk. Manipur police-te chuan Imphal-Moreh highway-a motor tlante an endiknaah AR sipai Yengkhom Bikram Singh (35) hi an man a ni. Bikram Singh motor hi a endik hnuah, a airbag aṭangin WY tablet, international market-a cheng vaibelchhe 2.3 hu an man a ni. Police-te chuan he ruihhlo hi Moreh aṭangin lak niin an ring a, thubuai an ziaklut nghal a ni. |
hmarchhak | All Adivasi Students’ Association of Assam (AASAA) chuan 3rd Bodo Peace Accord siam tak hnuaia Bodoland Territorial Region (BTR) din a ni chu an duh loh thu an sawi. January 27 khan sorkar laipui, Assam sorkar leh Ranjan Daimary, Gabinda Basumatary, Dhiren Boro leh B. Saoraigwra-te kaihhruai National Democratic Front of Bodoland (NDFB) pawl palite chuan inremna an ziak a ni. Inremna an siamah hian NDFB-ten Bodoland state hran pek an phutna chu titawpin, Bodoland Territorial Region (BTR) siam a ni thung a ni. Bodoland Territorial Region siam chu na taka sawiselin, AASAA chuan BJP kaihhruai sorkar laipui leh Assam sorkar chuan Adivasi hnam chanvo chu a tihchhiatsak niin an sawi. BTR siam an duh lohna lantirin February thla khan Chirang, Odalguri, Baksa leh Biswanath district-ahte nawrh huaihawt lian tham tak buatsaih an tum thu an sawi bawk. |
hmarchhak | AssamAssam-ah Pathianni khan hri kai hmuh chhuah belh mi 56 an awm a, hri kai hmuh chhuah tawh hi mi 1,272 an tling tawh. Health minister Himanta Biswa Sarma chuan Pathiannia hri kai hmuh chhuahte hi Lakhimpur, Barpeta, Udalguri, Baksa, Dhubri, Kamrup leh Dhemaji-a mite an nih thu a sawi. Hri kai hriat thar zingah hian thlawhtheihna hmanga haw pahnih an tel bawk. Assam-ah hian May 4-a zin khuahkhirhna thlahdul ṭan a nih aṭangin hri kai hi an pung chak hle. May 4 hma lamah Covid-19 kai hi mi 42 chauh an awm a, mahse hemi hnu lamah hri kai hmuh chhuah belh an tam chak hle. Kar liam ta Zirtawpni khan hri kai hmuh chhuah hi mi 177 an awm a, an state-a ni khata hri kai hmuh chhuah tam ber ni a ni. TripuraPathianni khan Tripura-ah hri kai hmuh chhuah belh mi 45 an awm a, nikhata hri kai hmuh chhuah tam ber ni a ni. Tripura-a Covid-19 kai hmuh tawh hi mi 316 an tling tawh a ni. Tripura chief minister Biplab Kumar Deb chuan Pathianni zing khan hri kai hmuh thar mi 11 an awm thu sawiin, zanah mi dang 34 te chu hri hi an kai tih hriat belh leh a nih thu a sawi. Mi 34-te hi Chennai aṭanga hawte vek an nih thu a sawi. ManipurManipur-ah pawh hri kai hmuh belh a ni a, hri kai hmuh tawh hi mi 71 an tling tawh. Hetih lai hian hri kai enkawl zinga mi 11 enkawl dam niin, damdawiin aṭanga chhuah tir an ni tawh. Hri kai hmuh tharte hi Ukhrul, Noney leh Imphal East district-a mite an ni a, RIMS-a Covid care centre-ah dahluh nghal an ni. Delhi aṭanga haw mi pahnih leh Pune aṭanga haw mi pahnihte chu hri kai hmuh thar zingah hian an tel a ni. |
hmarchhak | Nagaland sorkar chuan Covid-19 dona kawnga hma lak a ngaih avang leh, inrenchemna kalpui a ngaih avangin sorkar hnuaia department hrang hrangte chu thupek a awm leh hma chuan hnathawktu lak thar a khap a, hei hian department hrang hranga post sanction sa pawh a huam tel. Sorkar thupek hian Health & Family Welfare Department hnuaia medical staff lak thar tur erawh a huam tel lo a, anni chu ngaihnathiamna pek an ni thung. |
hmarchhak | Tripura-ah Border Security Foce (BSF) zingah Covid-19 hmuh belh zel an ni a, nimin khan Tripura-ah he hri kai hmuh hi mi 152 an tling tawh. Covid-19 kai hriat tharte hi Dhalai district-a Ambassa-a 86th battalion camp-a mite vek an ni. Hri kai thar zingah hian official pakhat, hmeichhia paruk leh naupang pakua an tel. Tripura-a hri kai hriat hmasak ber chu April 6 kha niin, April 10 khan Tripura State Rifles (TSR) sipai pakhatin a kai tih hriat belh leh a ni. Mahse heng mi pahnihte hi enkawl dam an ni tawh. May 2 khan BSF sipai pahnih in he hri hi an kai tih hriat a ni leh a, heng sipaite awmna camp-a mite chu test runpui neih nghal niin, hri kai hmuh belh hi nasa takin a pung chho chak hle. Additional chief secretary SK Rakesh chuan May 2-a Covid-19 kai hriat, BSF sipai pahnihte chu damdawiin aṭangin chhuah tir an ni thei dawn tawh tih a sawi. Tunah hian hri kai zinga mi 132 te chu hospital leh Covid centre hrang hranga enkawl mek an ni. Sorkar laipuiin discharge policy thar a siamah, hri kai enkawl zinga ngaihtuah awm lo leh an taksaa natna langchhuahna awm hran lote chu damdawiin aṭangin chhuahtir theih an ni a, mahse inah inkhung hrang rih tura tih an ni thung. Manipur-ah sample 1,096 test tawhManipur-ah coronavirus an kai leh kai loh endikin, Pathianni khan mi 231 test an ni a, heng mite nen hian state chhunga swap sample test neih tawh mi mi 1,096 an tling tawh a ni. Manipur-ah hian hri kai hi pahnih hmuh an ni tawh a, mahse an pahnih hian enkawl dam an ni ve ve tawh. Pathiannia sample test zinga 122 hi RIMS-a VRDL (Virus Research and Diagnostic Laboratory)-ah test an ni a, 109 hi JNIM-a VRDL-ah test an ni. Heng laboratory-te hi sorkar laiin coronavirus test-na tura a pawmsak te an ni. |
hmarchhak | Assam health and family welfare department chuan an state-ah sample 4,865 test a ni tawh tih sawiin, heng zinga 34 te chuan Covid-19 an kai tih hriat a nih thu a sawi. State sorkarin daily bulletin a tihchhuahah, hri kai zinga 17-te chu enkawl dam ni tawhin, damdawi-in aṭangin chhuahtir an ni tawh a, mi dang 16-te chu enkawl mek an ni. He hri kai zinga pakhat chuan a thihpui tawh bawk a ni. Assam-ah hian mi nuai 4.11 chu screening tih sak an ni tawh bawk a, heng zinga 36,747 chu airport paruka khualzinte an ni. Assam sorkar chuan coronavirus kai nia rinhlelh, mahse an taksa a symptom lang chhuak mai si lo mi 10,022 te chu khung hran mek a ni tih sawiin, dam lo enkawlna tur hian damdawiin hrang hrangah isolation bed 3,338 ruahman a ni bawk tih a sawi. Hri darh zel tur venna atan hri kai nena inkungkaihna nei leh state pawn aṭanga lut, mi 72,914-te chu ni 28 chhung inkhung hrang tura dah mek an ni bawk. |
hmarchhak | Meghalaya chief minister Conrad Sangma chuan Meghalaya-a Inner Line Permit (ILP) system hman an phut chungchangah, union home minister Amit Shah chuan Republic Day lawmna a zawh hnua be turin a hrilh tih a sawi. Conrad Sangma chuan kar liam ta chhung khan Amit Shah hi ṭum hnih a be tawh tih a sawi a, mahse Republic Day lawmna tura an inbuatsaihna velah a ṭul em avangin January 26 hnu lama inbe chhunzawm leh mai turin a hrilh thu a sawi a ni. Amit Shah nen meeting hi an neih theih thuai a beisei tih sawiin, Meghalaya CM chuan ILP chungchang bakah an state chhunga dan leh thupek dinhmunte pawh sawipui a duh thu a sawilang bawk. Parliament-in Citizenship (Amendment) Bill pass a nih hnuah, Meghalaya hian he danin an state pum a huam ve lohna turin ILP system hman ve an phut a ni. Meghalaya assembly pawhin sorkar laipui chu ILP hmantir thuai tura nawrna tur resolution pawh an lo pass tawh bawk. |
hmarchhak | Tripura chuan an state-a a vawikhatna turin ni hnih awh Hornbill Festival chu Inrinni leh nimin khan an buatsaih. He festival hi sava chi khat, 'Hornbill' humhalhna atan leh, tourism chawilarna hmanrua atana a buatsaih a ni. Tripura chief minister Biplab Kumar Deb chuan state khawthlang lam, Barmura hill-ah an state-a Horbill Festival buatsaih hmasa ber hi a hawng. Festival neihna hmun hi Tripura-a hill range lian ber zinga mi niin, January thla khan tribal language, Kokborok ṭawngin he tlang hming hi 'Hathai Kotor' tia thlak a ni tawh bawk. Ni hnih awh festival neih chhung hian bio-diversity chungchangah technical session buatsaih a ni a, hei bakah hian fair, folk dance, skit leh drama te lantir a ni bawk a ni. Hornbill Festival hi Nagaland chuan kum eng emaw chen a lo buatsaih tawh a ni. Kum 2000 aṭang khan kumtinin December chawlhkar hmasa a buatsaih ṭhin a, he festival hi a larpuiin khualzin pawh a hip luh nasat phah hle. |
hmarchhak | Manipur police-te chuan hrileng vanga inkharkhip a nih hnu, March 25 aṭanga May 3 chhungin dan bawhchhia mi 24,436 leh motor 17,351 an man tawh tih an sawi. Dan bawhchhiate pawisa chawitir aṭanga sum an hmuh hi Rs 23,04,690 a tling tawh bawk. District hrang hrang zingah Thoubal district-ah dan bawhchhia man hi an tam ber a, Churachandpur district-ah motor man a tam ber bawk. Thoubal police-te chuan dan bawhchhiate sum chawi aṭang hian Rs 6,66,890 hmuin, Bihspur leh Imphal West district-ah Rs 4,57,190 leh Rs 2,79,430 hmuh a ni bawk a ni. |
hmarchhak | Arunachal Pradesh chuan Covid-19 testing laboratory a nei thar ve leh ta a, health minister Aalo Libang-a'n Ningani khan laboratory thar hi a hawng a ni. Laboratory hi Itanagar-a Tomo Riba Institute of Health and Medical Science (THRIMS)-ah siam a nei a, he hmun hi state chhung Covid-19 hospital pakhat atana ruahman a ni bawk. State nodal officer Covid-19, Dr Mika Umpo chuan laboratory thar chu tunah chuan Covid-19 test-na atan bik hman a ni dawn a, mahse a hnu lamah chuan hri dang, swine ful, bird flu leh a dangte test-na tan hman theih a ni zui dawn tih a sawi. He laboratory-ah hian ni khatah sample 100-120 vel test theih tura ruahman a ni. Minister chuan Pasighat General Hospital-ah laboratory hi siam tum a ni bawk tih sawiin, sorkar chuan Midpu-ah hri kaite enkawlna tur temporary healthcare centre a siam dawn bawk a ni, a ti. State chhunga sorkar hospital 10-te thuam chak hna chu thawk mek a ni, tiin a sawi bawk. |
hmarchhak | Meghalaya governor Tathagata Roy chu thla khat chuang zet a chawlh hnuah Thawhṭanni khan a hna a zawm leh ta. Governor Roy hi Meghalaya-a Citizenship (Amendment) Act duh lohna lantir a nih laia mawi lo taka a ṭawng avangin sawisel leh dem a hlawh hle. CAA duh lotute chu North Korea-a kal mai rawh se, tiin a twitter-ah a ziak a, a thu ziah avang hian governor a nihna aṭanga bang tura nawrna pawh a tawh phah hial a ni. Hei bakah a hma pawhin Meghalaya chief minister Conrad K Sangma kaihhruai ṭangrual sorkar nen pawh an thu an lo inhmu lo tawh bawk. State cabinet-in a pass tawh, Meghalaya Residents Safety and Security (Amendment) Ordinance chu governor hian a pawmpui duh lo a, Khasi Hills Autonomous District Council (KHADC)-a Administrator's Rule hmang tura state sorkar rawtna pawh a hnawlsak tawh bawk a ni. CAA chungchanga a ṭawngkam hman avanga sawisel leh bang tura nawr hial a tawh avangin thuneitute lamin chawlh la tura an thurawn angin nikum December 18 khan Governor Roy hian chawlh lain, a chawlh lak hun a zawh hnuah pawh a pawtsei chhunzawm zel a ni. A chawlh chhungin Nagaland governor RN Ravi chuan Meghalaya hi a lo hmui a ni. |
hmarchhak | Manipur police leh Assam Rifles combined team chuan ruihhlo (brown sugar leh WY tablet), cheng nuai 70 chuang hu an man a, ruihhlo neitu nia rinhlelh pawh an man tel bawk. Police-te chuan Thawhlehni khan border town, Moreh aṭanga maruti car rawn kal chu Tengnoupal district-a Imphal-Moreh Road, Khudenthabi-a Assam Rifles permanent check post-a an endiknaah ruihhlo hi an hmu tih an sawi. Ruihhlo an man hi brown sugar gm 390 niin, sahbawn bawm 33-ah dah a ni a, WY tablet 4000 an man tel bawk. Heng ruihhlote hi lukham chhungah thuhruk an ni. National Highway-102-a Imphal-Moreh section hi ruihho tawlhrukna kawngah an hmang nasa hle a, Manipur sorkar pawhin Moreh khuaah Indo-Myanmar border kaltlanga ruihhlo tawlhruk hluar zel venna atana intelligence network dah pawh a lo rel tawh a ni. State sorkar, police leh security agency dangte pawhin ruihhlo tawlhruk ṭhin vengin theihtawp chhuah mah se, Myanmar ramri kaltlanga lakluh hi tam tham tak an man reng a ni. Kum 2019 chhung khan police-te chuan heroin powder (No.4) kg 16.809 leh brown sugar kg 705 an man a ni. |
hmarchhak | Tripura-a Border Security Force (BSF) camp-a coronavirus a darh dan zirchiang turin Ningani khan member pathum awmna central team-in Agartala an thleng. Central team hi North Eastern Indira Gandhi Regional Institute of Health & Medical Sciences (NEIGRIHMS)-a Department of Community Medicine head, GK Medhi-a'n a ho a ni. BSF camp-a sipai, official leh an chhungte eng emaw zatin hri an kai darh dante an zirchiang dawn a ni. Tripura health department official chuan central team hian an state an thlen hnuah video link kaltlangin union health and family welfare ministry leh National Centre for Disease Control (NCDC) official-te chu meeting an neihpui nghal tih a sawi. Nimin khan Dhalai district-a Ambassa khuaa BSF battalion pahnih, 86th leh 138th headquarters-te an tlawh nghal a, NCDC leh ICMR (Indian Council of Medical Research) official-ten an ṭawiawm a ni. Headquarters pahnihte hi union health ministry chuan red zone-ah a lo puang tawh a ni. May 2 aṭang khan Tripura-ah hian Covid-19 kai hi mi 152 hmuh an ni tawh a, an zingah hian BSF sipai 126 telin, an chhungte 25 an tel a, an ei siamtu civil mi pakhat a tel bawk. |
hmarchhak | NagalandCovid-19 kai awm lohna state zinga mi, Nagaland-ah chuan Chennai aṭanga haw mi pathumin hri hi an kai tih hmuh chhuah a ni. Nagaland health minister S Pangnyu Phom chuan hri kai hmuh an nih thu hi sawiin, Nagaland state chhunga hri kai hmuh chhuah hmasa ber an nih thu a sawi. Hri kai hmuh chhuahte hi Sharmik special train hmanga Chenni aṭanga hawng a ni a, Kohima-a DHD and Chedema-ah enkawl mek an nih thu leh, an dinhmun a ngaihtuahawm loh thu a sawi. Hri kaiten contact an neihte pawh chhui zui nghal an ni tih a sawi bawk. Nagaland-ah hian a hmain Dimapur-a sumdawng pakhat chu Covid-19 a kai tih hmuh a lo ni tawh a, mahse Gauhati Medical College and Hospital (GMCH) ah test leh enkawl a nih avangin Assam tally-ah telh a nih thung a ni. ManipurManipur-ah pawh Pathianni zan khan Covid-19 kai pahnih hmuh belh an ni a, anni nen hian hri kai hmuh tawh hi mi 34 an tling tawh a ni. Hetih lai hian hri kai zinga mi pali chu enkawl dam an ni tawh. Hri kai hmuh chhuah belh pahnihte hi Churachandpur leh Noney district-a mi an ni a, Churachandpur district bikah hian hri kai hi mi 18 an awm tawh a ni. Manipur-a hri kai hmuh chhuah thar zinga a tam zawk hi state dang aṭanga hawte an ni. State sorkar ruahmannain lockdown avanga hmun danga tangkhangte hruai haw mek niin, mi 14,000 chu special train leh bus hire hmangin an haw tawh. Nimin tlai khan tangkhangte hruai haw thawh khatna atana rel hnuhnung chu Delhi aṭangin Manipur panin a chhuak. Official-te chuan tangkhang hruai hawte hi quarantine centre-ah khung hrang nghal zel an ni tih an sawi. Heng centre-te hi a tawt lutuk venna atan hruai haw hna hi chawlh lailawk a ni rih ang a, a thawh hnihna kalpui hun tur chu sorkarin a la ruahman leh dawn a ni. AssamAssam-ah hri kai hmuh chhuah an pung chak hle a, nimin khan mi 74-in hri an kai tih hmuh chhuah belh a ni. Heng mite nen hian Assam-ah Covid-19 kai hmuh tawh hi mi 466 an tling tawh a ni.Assam health minister Himanta Biswa Sarma chuan hri kai hmuh chhuah belh an nih thu hi puangin, Golaghat, Kokrajhar, Karimgang, Tinsukia, Sivasagar, Jorhat leh Dhemaji-a mite an ni. Hri kai hmuh chhuah tawh zinga 57 chu enkawl dam tawh niin damdawi-in aṭangin chhuah tir an ni tawh a, mi paliin he hri hi an thihpui tawh bawk.Arunachal PradeshArunachal Pradesh pawh hri kai awm lohna state-a puan a nih hnuin, Pathianni khan Delhi aṭanga bus hmanga haw zirlai pakhatin Covid-19 a kai tih hmuh chhuah a ni. Sorkar official chuan hri kai hmuh chhuah chuanna bus-ah hian mi 33 an chuang tawh tih sawiin, Delhi aṭanga chhuakin Uttar Pradesh, Bihar, West Bengal leh Assam-ah te an rawn chawl chho tih a sawi. Hri kai hi bus-ah a hnung bera chuanga ni tiin, a chuanpui dangte pawh enfiah vek an nih tur thu a sawi. Covid-19 kai hmuh chhuah hi a taksaa natna lang chhuak lo, asymtomatic a ni a, medical team-in uluk takin an enkawl mek. April 2 khan Arunachal Pradesh-ah hian Covid-19 kai pakhat chu hmuh a lo ni tawh a, mahse ani hi enkawl dam a ni tawh a ni. TripuraPathianni zan khan Tripura-ah Covid-19 kai pathum hmuh belh leh an ni a, an state-a hri kai hmuh tawh zat hi mi 192 an tling tawh. Chief minister Biplab Kumar Deb chuan Pathianni khan sample 991 test a ni a, heng zinga pathum chu a positive tih a sawi. Hri kai hmuh tharte hi Rajdhani Express-a Delhi aṭanga haw te vek an ni tih a sawi bawk. Kar liam ta Inrinni khan Mumbai aṭanga rel-a haw, mi 16 chuan Covid-19 an kai tih hmuh chhuah a lo ni tawh bawk. Tripura-a hri kai zinga mi 12 chu Pathianni khan damdawi-in aṭangin chhuah tir an ni tih education minister Ratan Lal Nath chuan a sawi. Hri kai enkawl dam tawh hi mi 165 an awm tawh a ni.MeghalayaMeghalaya-ah nimin khan Chennai aṭanga haw mi pakhat chuan Covid-19 a kai tih hmuh chhuah a ni. Kar liam ta Thawhlehni khan Chennai aṭanga haw vek mi pakhatin hri hi a kai tih hmuh a lo ni tawh bawk. Meghalaya state-ah hian hri kai hmuh tawh zat hi mi 15 niin an zinga pakhatin a thihpui tawh a ni. Chennai aṭanga haw, hri kai hmuh thar mi pahnihte tih loh hri kai hmuh tawh dangte erawh chu enkawl dam an ni tawh. Thla hnih chhung fimkhur zual a ngai : Tripura CMTripura chief miniser Biplab Kumar Deb chuan hmun danga tangkhangte an haw khawm mek avangin thla hnih chhung chu an state tan fimkhur a ngaih zual hun a ni dawn a ni, a ti. CM chuan Tripura mi, ram chhung hmun dang leh ram pawn aṭanga haw tur hi mi 50,000 chuang an awm tih sawiin, heng mite hi thla hnih chhung hian an haw khawm hman dawn niin a sawi. Hmun dang aṭanga haw an pun chhoh zel avangin hri darh tur venna kawngah theihtawpa fimkhur turin mipuite a chah a, sorkarin dan a siamte ṭha taka zawm turin a ngen nghal bawk. Dan bawhchhia an hriatte pawh thuneitute hriattir zel turin a ti a ni. |
hmarchhak | Tripura sorkar chuan Covid-19 kaite enkawlna turin damdawi-in pahnihah khum 70 a buatsaih lawk. Tripura-ah hian hri kai hi pahnih hmuh an ni tawh a, pakhat zawk chu enkawl dam a ni tawh bawk. State law minister leh cabinet thupuangtu Ratan Lal Nath chuan Agartala-a damdawi-in pahnihah damlo enkawlna tur khum 70 buatsaih lawk a nih thu sawiin, buaina tawk lo turin theihtawpin kan inbuatsaih lawk a ni, a ti. Indira Gandhi Medical (IGM) hospital-a Nursing Training Institute (NTI) ah khum 30 buatsaihin, Agartala Government Medical College (AGMC)-ah khum 40 buatsaih a ni. Hengte hi Covid-19 kai leh a kai nia rinhlelhte enkawlna atan hman a ni dawn a ni. |
hmarchhak | Sorkar nena inremna an ziah hnuah, nimin khan National Democratic Front of Bodoland (NDFB) hnuaia pawl pathum, NDFB (Progressive), NDFB (Ranjan Daimary) and NDFB (Songbijit) te chu sorkar kutah inpein an ralthuamte an tung ta. Nimina sorkar kuta an ralthuam nena inpete hi mi 1,615 an ni a, silai 178 leh silai mu 4,500 chuang an pe lut tel a ni. Hel inpete puala Guwahati Medical College & Hospital (GMCH) auditorium-a inkhawm buatsaih hi Assam chief minister Sarbananda Sonowal pawhin a hmanpui. Sorkar laipui, Assam sorkar leh Bodo helpawlten inremna siam a, Bodo Peace Accord an ziah tak chu ramchhung mi zawng zawngin an thlawp ṭha hle niin a sawi. Sonowal chuan, ""Ram hrang hranga Assam mi chengte pawhin inremna kan ziak thei ta chu lawmawm an tih thu min rawn hrilh hlawm a ni,"" a ti. Chief Minister chuan prime minister Narendra Modi leh union home minister Amit Shah-te kaihhruaina hnuaiah, NDFB hel inpete chhawmdawlna leh dinhmun siamṭhatna tur scheme leh policy-te pawh duan a ni dawn tih a sawi. ""Helna bansan tura thutlukna huaisen tak in siam avangin ka lawmpui che u a ni. Assam mipuite hi lungrual taka kan thawhho chuan, kan state hi khawvel hriatah kan pholang thei a ni,"" tiin CM chuan hel inpete chu a lo lawm a ni. Inkhawm buatsaihah hian CM bakah state finance and health minister, Himanta Biswa Sarma, Assam director general of police (DGP) Bhaskar Jyoti Mahanta, BTC chief Hagrama Mohilary leh mi pawimawh dangte pawh an tel. |
hmarchhak | Manipur leh Nagaland chuan hmarchhak state hrang hranga education minister-te intawhkhawmna hun siam a, hmarchhak biala education sector in harsatna a neihte chinfel dan leh, hmasawn dan tur sawihona hun buatsaih an tum. Manipur education minister Dr Th Radheshyam leh Nagaland education minister Temjen Imna Along te inkawmnaah, NE education minister meet buatsaih chungchang hi an sawidun a ni. Mahse a neih hun tur leh a hmun turte pawh tihfel a la ni lo. Manipur minister chuan zirna lam chungchangah hmarchhak state-ten harsatna an tawk fo tih sawiin, state lian zawkte el tura zirna leh institution-te kalpui tur chuan ngaihsak zual a ngai a ni, a ti. |
hmarchhak | Assam sorkar chuan Thawhlehni aṭang kha diesel, petrol leh motor spirits-a Value Added Tax (VAT) a lak a tisang. VAT lak tihsanna hi nimin aṭang khan hman ṭan nghal a ni a, petrol liter khat man chu Rs 77.46 niin, diesel liter khat Rs 70.50-ah a kai chho a ni. Assam sorkar chuan lockdown puan avanga hna thawk thei loa hun rei tak an awm vangin sum lamah harsatna an tawk chho mek tih a lo sawi tawh a, sorkar laipui aṭanga puihna an dawn loh chuan sorkar hnathawkte hlawh pawh a pe thei lo mai thei niin a lo sawi hial. Hei vang hian sum lama an harsatna sutkianna kawng khat atan fuel-a chhiah a lak hi a tisang ta a ni. |
hmarchhak | Meghalaya-a East Khasi Hills district magistrate chuan nimin khan Shillong khawpui chhunga curfew puanna hmunah darkar 13 chhung atan curfew a thlahdul. Citizenship (Amendment) Act duh lohna lantir ten tharum thawhna lantir a, motor te an hal avangin Shillong khawpui chhung hmun ṭhenkhatah curfew hi puan a ni. Buaina chhuak vang hian union home minister Amit Shah chuan Inrinni-a kal a, nimina North-East Police Academy passing out parade hmanpui a tum pawh a lo ṭhulh phah a ni. Inrinni khan curfew hi chawhma dar 10 aṭanga zan dar 7 thleng thlahdul a ni a, hemi hnu hian zan dar 7 aṭangin nimin zing dar 6 thlengin hman zui leh nghal a ni. Mahse district magistrate chuan boruak awmdan hian ṭhat lam a pan chhoh zel avangin nimin khan curfew puan chu thlahdul leh a nih tih a sawi. |
hmarchhak | Assam Assam-ah Covid-19 hmuh chhuah belh zel an ni a, nimin khan hri kai hmuh chhuah hi mi 856 an tling tawh. Health minister Himanta Biswa Sarma chuan hri kai zinga 87 chu enkawl dam an nih tawh thu leh, enkawl lai mi 704 an awm tih a sawi. Assam-ah hian Covid-19 hi mi paliin an thihpui tawh a ni. Nagaland Nagaland-ah nimin khan hri kai pakua hmuh belh a ni leh a, anni nen hian Nagaland-ah Covid-19 kai hi mi 18 an tling tawh a ni. Hri kai hmuh tawh zinga 12 hi Dimapur-a mi niin, Kohima-ah mi panga leh Tuensang-ah mi pakhat an awm bawk. Sample 1,554 chu test tur thawn a ni tawh a, heng zinga 311 result chu la nghah mek a ni. Arunachal PradeshArunachal Pradesh-ah Shramik special train hmanga Chennai aṭanga haw zirlai pakhat chu Covid-19 a kai tih hmuh chhuah belh a ni bawk. Pathianni khan Delhi aṭanga haw zirlai pakhatin hri hi a kai tih hmuh a lo ni tawh bawk. AP health secretary P Parthiban chuan Nilaini zan kha Chennai aṭanga haw zirlai test result hi a positive tih hriat a nih thu sawiin, amah hi a taksaa natna langchhuak lo, asymptomatic a nih thu sawiin Covid care centre-ah dah a ni tih a sawi. TripuraTripura chief minister Biplab Kumar Deb chuan state dang aṭanga haw zingah hri kai hmuh chhuah belh zel an nih avangin, tangkhang hawte chu an vaiin swab test neih sak vek turin a ti. State sorkar hian a hmain state dang aṭanga haw, mi pangaa pakhat zel ang chu swab test a neih sak a ni. Mahse haw zingah Covid-19 kai hmuh belh an awm zel hnuah CM chuan swab test hi neih sak vek turin a ti ta a ni. Tripura-ah hian Maharashtra aṭanga haw zinga mi 20, Chennai aṭanga haw zinga mi panga leh Delhi aṭanga haw zinga mi pathum chuan hri hi an kai tih hmuh chhuah an ni tawh a ni. Nilaini thleng khan hri kai hmuh tawh hi mi 232 an tling tawh a ni. |
hmarchhak | Sikkim sorkar cuan STNM Hospital-a Viral Research and Diagnostice laboratory thar a siamaah nimin aṭang khan RT-PCR test a nei ṭan thei ta. Inrinni khan chief minister Prem Singh Tamang kaihhruaiin Gangtok-a Samman Bhawan-ah high level review meeting neih a ni. Meeting-ah hian Covid-19 leng mek chungchanga an state dinhmunte an thlir ho a, lockdown kalpui chhunzawm dan turte an sawiho bawk. CM chuan state sorkar chuan hri leng do letna kawngah theihtawp a chhuah tih sawiin, eng pawh hmachhawn turin a inpeih a ni, a ti. State dang, a bikin Maharashtra-ah an mi leh sa tangkhang mekte hruai haw dan tur pawh buaipui mek a ni, a ti. State mipuite chu hri leng laka invenna kawngah inthlahdah lo turin CM chuan a chah a, lockdown pawh a thawh khatnaa khauh taka an kalpui ang kha chhunzawm zel turin a chah bawk a ni. |
hmarchhak | National Investigation Agency (NIA) chuan nikuma Arunachal Pradesh MLA Triong Abohm convoy ambush a, MLA leh midang 10 thah an nih chungchangah helpawl, NSCN(IM) member pali lakah Thawhlehni khan thubuai a ziak lut. Thubuai hi Indian Penal Code section hrang hrang, Arms Act and Unlawful Activities (Prevention) Act hnuaiah Luckin Mashangva, Jai Kishan Sharma, Yangte Josaham leh Napong Jenpi-te lakah ziah luh a nih thu NIA chuan a sawi. Kum 2019, May 21 khan Arunachal Pradesh-a Khonsa bial MLA, Tirong Aboh leh amah zuitute chu NSCN(IM) helten Tirap district-a Pansum Thong khaw bulah an lo bei a, MLA leh midang 10 an thi a ni. NIA chuan MLA hian Tirap district-a NSCN(IM) helten pawikhawihna an thlen ṭhin leh, mipuite hnen aṭanga sum an phut ṭhin chu a sawisel ṭhin avangin helhoin an bei ta niin a tarlang. MLA leh a convoy bei tur hian NSCN(IM)-a self-styled 'major general' Absolom lamṭangte chuan pawl insiamin he pawikhawihna hi an thlen ta niin a sawi. |